ועדת הכלכלה, כנסת 23, פרוטוקול מספר 49, 2020-08-12 09:00

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: 12 באוגוסט 2020, כ"ב באב התש"ף.

יעקב מרגי: הנושא: הצעת חוק שירותי תעופה (פיצוי וסיוע בשל ביטול טיסה או שינוי בתנאיה) (נגיף הקורונה החדש – הוראת שעה – תיקון) (תיקון) (הארכת המועד להשבת התמורה), התש"ף–2020.

יעקב מרגי: הצעת חוק ממשלתית.

יעקב מרגי: אני אתן סקירה.

יעקב מרגי: אתמול נעלנו את הדיון.

יעקב מרגי: יש כאלה שאוהבים לבחור את המילה פיצוץ.

יעקב מרגי: אני לא נושא מטענים.

יעקב מרגי: אף פעם לא נשאתי מטענים ולא מפוצץ ולא שום דבר.

יעקב מרגי: נעלתי את הדיון במסקנה שאני חושב שצריך להביא את בכירי המשרדים הנוגעים לדבר לכאן, לזום, כדי שייתנו מענה לשאלות שעלו, ולתהיות שתהינו.

יעקב מרגי: ותהיות הן כאלה – ועדת הכלכלה עשתה צעד לא ברור מאליו ולא מובן באליו כמלוא צוק העיתים והעבירה לממשלה תיקון להצעת החוק שהיא צרכנית ביותר.

יעקב מרגי: אבל בגלל המשבר הזה שאנחנו שלפעמים צריך להיות חכם ולא צריך להיות צודק, זה מה שעשינו.

יעקב מרגי: והיינו בטוחים שעד 14 באוגוסט כל המהלכים לתוכניות סיוע, הלוואות, מענקים לחברות התעופה כבר יצאו לדרך ואנחנו נמצא את עצמנו כשהתיקון שלנו הביא ברכה והצרכנים התחילו לקבל חזרה את כספם.

יעקב מרגי: אני מקבל מהממשלה בקשה לדחות את המועד הזה כי בנסיבות כאלה ואחרות.

יעקב מרגי: אתם יודעים מה?

יעקב מרגי: קיימתי את הישיבה אתמול בהנחה, שמנו את זה בלוח הזמנים, שאכן זה נדרש כי בנסיבות כאלה ואחרות.

יעקב מרגי: אבל כשאנחנו מסתכלים ימינה ושמאלה ושואלים את השאלות, ואני לא מצליח לקבל בביטחון שהתאריך המתבקש החדש הוא תאריך סופי וישים, אין לי.

יעקב מרגי: עם כל הכבוד, יש גבול עד כמה חבר כנסת, גם אם הוא מהקואליציה, מוכן ללכת רחוק בחקיקה, בחקיקה שהוא לא מאמין בה.

יעקב מרגי: אני שמח שנענו המנכ"לים של המשרדים השונים.

יעקב מרגי: במשרד הבריאות הסכמנו שזה יהיה מי שנוגע לסוגיית פתיחת השמיים ומבין את התחום – הוא הגיע אלינו?

יעקב מרגי: נעים מאוד.

יעקב מרגי: אני מייד אתן לזה.

יעקב מרגי: אני בהזדמנות הזו רוצה לברך את מנכ"ל משרד התחבורה, שזו ההופעה הראשונה שלו אצלנו בוועדת הכלכלה.

יעקב מרגי: אני מאחל לו הצלחה.

יעקב מרגי: אתה יודע, ועדת הכלכלה לא חסרה עבודה.

יעקב מרגי: אני לא סופר כמה משרדים חונים פה בשולחן הוועדה, כי זו ממשלה שהכול השתנה בה.

יעקב מרגי: אבל הרבה מאוד משרדים.

יעקב מרגי: ומשרד התחבורה הוא אחד המשרדים הכבדים והכי דינמיים בסוגיות האלה, וטוב שיהיה שיתוף פעולה.

לאה ורון: כל ענייניו נדונים בוועדה, והוועדה מפקחת על עבודתו.

יעקב מרגי: כן הוא יודע בוודאי.

יעקב מרגי: וטוב שכך.

יעקב מרגי: ואני חושב שגם המסר מאתמול – עופר?

עופר מלכה: כן.

יעקב מרגי: המסר הזה הועבר לכל משרדי הממשלה.

יעקב מרגי: ובלי לפגוע באף בעל תפקיד אחר שמגיע לוועדה, כשמביאים חוק משמעותי וחשוב, שמעורר שאלות קשות, שבכירי המשרדים הנוגעים לדבר – ואני אומר לכם, אני לא מאלה שמריץ לפה שרים ומנכ"לים.

יעקב מרגי: אני חושב שדיוני ועדה שיש בהם שרים, הם מסרסים את דיוני הוועדה, לרוב.

יעקב מרגי: יש לעיתים שנצטרך שהשר יבוא להגיש את התוכניות, יאמר את "האני מאמין" שלו.

יעקב מרגי: אבל בדיונים, עם כל כבוד, צריך לתת להם את הכבוד והם לוקחים לך – הם באים גם לפרוק את התסכולים של הפריימריז, דופקים פה הופעה של 40 דקות ושוכחים על מה הזמנו אותם.

יעקב מרגי: בלי מסננת, נכון?

יעקב מרגי: הכי טוב על הבוקר.

יעקב מרגי: לכן אני כיושב-ראש הוועדה, אם אפשר לומר, מנוסה, לא אוהב להביא שרים.

יעקב מרגי: כשצריך, נביא אותם, אני מקווה באהבה ובשמחה.

יעקב מרגי: ואם לא, גם בשמאל-ימין, איך שלימדו אותנו.

יעקב מרגי: מנכ"לים כן אנחנו נרצה לעיתים יותר קרובות משרים, כי אני חושב שזה נכון.

יעקב מרגי: זה גם משדר רצינות.

יעקב מרגי: ואני אומר לכם את האמת, בתיקן הראשון וגם בתיקון הזה לא חשנו, לא חשנו איזו בהלה או בהילות או רצינות עד כדי כך, ואת זוכרת את השאלה: אתם רוצים את התיקון הזה?

יעקב מרגי: כי לא ראיתי מישהו מאחורה דוחף אותי לכך.

יעקב מרגי: ואתמול, כשלא קיבלתי תשובות, לכן עשיתי את הצעד שעשיתי.

יעקב מרגי: אני לא מתחרט עליו, לא מתנצל וגם לא הרמתי איזה דגלי ניצחון שהכיתי מישהו.

יעקב מרגי: ניסו לפרש את זה כך.

יעקב מרגי: אבל אני חושב שזה היה נכון לטובת הציבור, לטובת האזרחים: לשדר להם פה בכנסת שיש פה אנשים, שעדיין יש פה אנשים שחושבים עליהם.

יעקב מרגי: אני חושב שזה המעשה.

יעקב מרגי: זה לא שייך אופוזיציה, קואליציה.

יעקב מרגי: אני באתי לדיון אתמול על מנת להעביר את התיקון ולא עשינו גיוס, כי אני גם סומך על החברים כי הם התייצבו בפעם שעברה והתייצבו פה-אחד.

יעקב מרגי: פה-אחד, למרות הקושי.

יעקב מרגי: אז, עופר, אחרי שבירכנו אותך, אנחנו נשאל את השאלות שנשאלו אתמול.

עופר מלכה: תודה.

יעקב מרגי: מנכ"לית האוצר איתנו בזום?

קריאה: כן.

יעקב מרגי: איפה היא?

יעקב מרגי: גברת קרן טרנר, נכון?

יעקב מרגי: שאול, תרים את המיקרופון.

יעקב מרגי: לא שומעים אותך.

יעקב מרגי: זה שאתם שומעים לא עוזר לי.

יעקב מרגי: אני רוצה לשמוע אותך.

יעקב מרגי: להזמין לכם טכנאי?

יעקב מרגי: אגף התקציבים יאשר לנו להביא לכם טכנאי?

שאול מרידור: אתה שומע אותי, חבר הכנסת מרגי?

יעקב מרגי: עכשיו כן.

יעקב מרגי: אני מתכבד בהופעתך.

יעקב מרגי: אבל מה קרה שקרן לא נמצאת איתנו?

שאול מרידור: א', אנחנו יושבים ביחד בצוות שדן עם אל על.

שאול מרידור: ב', היא נקראה לשר.

שאול מרידור: אני מניח שהיא תגיע בהמשך.

יעקב מרגי: אני מאוד מודה לכם.

יעקב מרגי: תראה, אני אומר את זה לשלושת הגורמים, גם למשרד האוצר, גם למשרד התחבורה, גם למשרד הבריאות, השאלות שנשאלו אתמול והתהיות היו כאלה: אנחנו רוצים לוודא כשאנחנו מתקנים היום את התיקון הזה שאכן המהלכים שנעשים במקביל יביאו לכך שהחברות יתחילו להשיב את הכספים ללקוחות שלהן.

יעקב מרגי: מה שקורה הוא – אנחנו שאלנו אתמול שאלה: האם המהלכים שנעשים על ידי האוצר ומשרד התחבורה יש בהם די מבחינה כלכלית כדי לאפשר לחברות להשיב כספים?

יעקב מרגי: בואו נאמר הכי חשוב אל על כי היא מצוקה הקשה ביותר, לאחר מכן ארקיע וישראייר שכבר באוויר קצת וזה עוזר לה ואתה מגלה אצלה רצון טוב.

יעקב מרגי: אנחנו לא היינו משוכנעים.

יעקב מרגי: אף אחד לא נתן לנו תשובה שאפשר להתחיל להשיב כספים גם בלי שהן מתרוממות מהקרקע.

יעקב מרגי: אז אני הייתי רוצה קודם כול, שאול, שתיתן לנו סקירה מבחינת ודאות כלכלית שאכן זה יקרה בראשון לאוקטובר, כפי שאתם מבקשים, ותאמר לנו מה ההסדרים, מה המהלכים שהחברות הולכות לעשות ואתם במקביל אליהן.

שאול מרידור: אולי כדאי רק ברגע להגיד כמה דברים כלליים, כי ודאות זה לבורא עולם ופחות לי, בטח בדברים כאלה.

שאול מרידור: אני יכול להגיד מה שאנחנו עושים כדי שהדבר הזה יקרה.

שאול מרידור: ואנחנו עושים לא מעט, אבל ודאות זה דבר מורכב.

שאול מרידור: אני רגע אסביר.

שאול מרידור: חברת אל על, כי אנחנו מדברים עליה אבל גם כמובן על ישראייר וארקיע, כולן חברות פרטיות.

שאול מרידור: לכולן יש בעלים.

שאול מרידור: וכולן במצב כלכלי קשה בעקבות משבר הקורונה.

שאול מרידור: אני מניח שכולכם מכירים ודנתם בזה גם בפעם הראשונה.

שאול מרידור: אנחנו עושים מהלכים מאוד גדולים בהרבה מאוד עבודה עם צוות מאוד גדול בתוך המשרד יחד עם שלוש החברות, ובעיקר עם אל על, כדי להבטיח את התעופה הישראלית גם בעקבות משבר הקורונה.

שאול מרידור: כחלק מהעניין הזה גם ישראייר וגם ארקיע קיבלו כבר הלוואה בערבות, או הולכות על מסלול של הלוואה בערבות מדינה של 75%.

שאול מרידור: וכמו שאמרת, הן נמצאות במצב יותר טוב מאל על.

שאול מרידור: ועדיין גם הן במצב שמקשה עליהן לעבוד כל עוד המצב של סגירת השמיים נמשך כמו שהוא נמשך.

שאול מרידור: אני רגע אעבור ולדבר על אל על, ברשותך, שזה גם בסכום זה הסכום הגדול ביותר שנמצא פה על השולחן מבחינת החזר לנוסעים אבל גם בכלל בתעופה.

שאול מרידור: מה לעשות, חברת אל על היא החברה הגדולה בסדרי גודל מהחברות האחרות.

שאול מרידור: חברת אל על אנחנו נמצאים איתה במגעים לאחרונה, היא גם דיווחה על זה.

שאול מרידור: הגענו להסכמה על מתווה, שהמתווה הזה אמור לפתור את הבעיה לאל על.

שאול מרידור: עוד פעם, הכול בהינתן שבסופו של דבר השמיים ייפתחו, בהדרגה, אבל ייפתחו ויתחילו להטיס נוסעים.

שאול מרידור: מה יקרה אם לא, זו שאלה.

שאול מרידור: כולנו נמצאים פה, אף אחד לא הולך הביתה.

שאול מרידור: אני יכול להגיד לך - - - אנחנו לא כל כך מגיעים הביתה בחודשים האחרונים, אבל אני יכול להגיד לך שאנחנו נמצאים עם היד על הדופק כל הזמן.

שאול מרידור: אם הדברים ישתנו לרעה, אז מן הסתם אנחנו נהיה פה.

שאול מרידור: כמו שאנחנו דואגים לכל המשק, נדאג גם לתעופה.

שאול מרידור: אבל אני אדבר כרגע על המתווה שעליו הסכמנו ואותו אנחנו מקדמים יחד עם אל על.

שאול מרידור: הוא בעצם זה ששולח את אל על להנפקה ציבורית עד סוף החודש הזה כדי להביא 150 מיליון דולר בהנפקה ועליו תהיה הלוואה בערבות מדינה של כ-250 מיליון דולר, הערבות היא 75%.

שאול מרידור: הדבר הזה נותן לאל על את הדלק, אם תרצו, הכלכלי, גם כדי להחזיר כרטיסים לנוסעים הישראלים, גם כדי להיערך ולעשות את כל השינויים שהיא צריכה לעשות.

שאול מרידור: המתווה יצר המון דברים חיוביים.

שאול מרידור: וגם כמובן היכולת להתניע ולהתחיל לעבוד ברגע שייפתחו השמיים.

שאול מרידור: התוכנית הזו שמוסכמת בין החברה ובין המדינה יש לה הרבה מאוד הנחות יסוד, אבל בסופו של דבר, אנחנו צריכים בשבילה את אורך הנשימה זה שאני מבין שזו פעם שנייה שפונים לוועדה לבקש, אבל הוא נדרש.

שאול מרידור: אני רוצה רגע להסביר דבר לא פופולרי ובכל זאת.

שאול מרידור: החלופה של אל על, אם היא לא הולכת להסדר הזה, היא חלופה שאף אחד מאיתנו לא רוצה להגיע אליה.

שאול מרידור: אבל אם בטעות מגיעים אליה – דרך אגב, היא לא חייבת להיות בגלל שהמדינה עושה, יכול להיות בגלל הרבה מאוד דברים אחרים.

שאול מרידור: צריך להבין שמבחינת סדר הנשייה, אלה דברים קצת משפטיים וכלכליים, בעצם הנוסעים, הסיכון להם לראות כסף הוא בסוף התור, הרבה אחרי לווים אחרים.

שאול מרידור: אנחנו רוצים לוודא שהחברה הזאת בהתאם למדיניות שהנחו אותנו ראש הממשלה, שר האוצר ושרת התחבורה, ממשיכה לפעול.

שאול מרידור: אני לא נוגע רגע בעניין הבעלים.

שאול מרידור: אני מדבר על החברה.

שאול מרידור: היא ממשיכה לפעול ומצליחה לעמוד במחויבויות שלה, בין היתר, לנוסעים.

שאול מרידור: והתיקון ששרת התחבורה הגישה בשם הממשלה ומבוקש פה על ידינו מכם, הוא לאפשר לנו את הזמן הזה, שאל על תוכל גם לבצע את הנפקה וגם להביא את ההלוואה מהגורמים הממנים כדי שהחברה הזאת תעמוד על הרגליים ותוכל להחזיר את הכרטיסים.

שאול מרידור: אני אומר בכנות, זה לא כאיום, ולא כאיזשהו אולטימטום.

שאול מרידור: זה המצב שכולנו, הצד שכולנו נמצאים בו.

שאול מרידור: החברות האלה אמרו גם לנו, אני מניח גם לכם, שאין להם יכולת אמיתי להחזיר את הכסף בתאריך הקבוע היום בחוק.

שאול מרידור: והמטרה שלנו היא לגרום לחברות אלה לעבור על החוק, אלא לייצר סיטואציה שבה בעקבות התוכנית והתייעלות שהן עושות, הן תוכלנה לעמוד במחויבויות האלה, בין היתר, לנוסעים.

שאול מרידור: זו המטרה שלנו בתיקון הזה.

שאול מרידור: אני כן חושב, למרות שאני לא יכול להבטיח ודאות, אנחנו עושים הכול כדי שהדבר הזה יוכל לקרות ויוכל לקרות מזמן, ולא נצטרך להגיע לוועדה שוב כדי לבקש הארכה.

שאול מרידור: אני מאמין שזה יוכל לקרות.

שאול מרידור: וכל מה שאנחנו עושים, ותאמינו לי, נמצאים פה לא מעט אנשים ממשרד האוצר שעמלים על זה, אני לא מגזים, יומם וליל כדי לוודא שהמתווה הזה קורה יחד עם החברה, כדי לוודא שבין היתר הכסף הזה מוחזר לנוסעים.

שאול מרידור: עד כאן.

יעקב מרגי: שאלה, שאול, אתה יודע לומר לי מה הגודל אשראי לקוחות של חברת אל על לתקופה שהחוק הזה מדבר עלייה?

שאול מרידור: תראה, חבר הכנסת מרגי, אני אומר לך רגע בכנות, אל על היא חברה מסחרית ונסחרת בבורסה.

שאול מרידור: אני מעדיף שאת הנתונים של אל על תגיד אל על בדיון.

שאול מרידור: יש פה עניינים של סודות מסחריים שאני לא רוצה לטעות בהם.

יעקב מרגי: אנחנו נשאל אותה.

שאול מרידור: אני כמובן מכיר את כל הנתונים, אבל המדינה או עובדי הציבור שעובדים על זה חתומים פה על סודיות מסחרית היות שהחברה נסחרת.

שאול מרידור: ולכן, אם יש נציג של אל על, אני ממש אשמח שהוא זה שייתן את הנתונים של אל על.

יעקב מרגי: התעוררנו הבוקר עם כותרת שבנק לאומי, מבחינתו, ההלוואה לחברת אל על היא במסוכנות גבוהה גם בריבית של 20%.

שאול מרידור: חבר הכנסת מרגי, אני מתעורר כל בוקר לכותרות שיש בחירות ושאין בחירות.

שאול מרידור: אני מציע, העיתונים שאני גם קורא אותם ומעריך - - -

יעקב מרגי: לא.

יעקב מרגי: אתה יכול להגיד לי שזה לא מבוסס.

יעקב מרגי: לא, בוא.

יעקב מרגי: תראה, גם אנחנו פה - - -

יעקב מרגי: לא, לא.

יעקב מרגי: רגע, אני אגיד כך: אני אומר בצורה ברורה שחברת אל על התחייבה - - -

יעקב מרגי: תודה.

יעקב מרגי: אל תוריד לי.

יעקב מרגי: אני באתי היום מפויס.

יעקב מרגי: אם אני אחזור להיות מרגי, השאלה הייתה צריכה להיות אחרת.

שאול מרידור: אני אגיד כך: אני מציע לא להאמין לכל מה שכתוב בעיתונים ולקחת את זה במידה - - - אני אגיד שאנחנו שמים מתווה שגם החברה וגם אנחנו חושבים שאפשר להגיע אליו.

שאול מרידור: יש הרבה מאוד שיטות לגייס כסף.

שאול מרידור: יש הרבה מאוד מממנים.

שאול מרידור: יש שיח עם הרבה מהם.

שאול מרידור: אני כמובן לא אתייחס פה למשא ומתן המתקיים בין החברה לבין גורמים שונים.

שאול מרידור: אנחנו משוכנעים שהמתווה הזה ישים ויקרה.

יעקב מרגי: חברות ארקיע וישראייר, שציינת שהתחילו לקבל את הסיוע, מסוגלות להשיב את הכספים?

יעקב מרגי: הן הודיעו לכם שהן מסוגלות לעמוד בזה ולהשיב?

שאול מרידור: שוב, הן נמצאות פה.

שאול מרידור: אני מניח שהן יגידו.

שאול מרידור: אני חושב שדין אל על כדין החברות האלה, כי גם הן - - -

יעקב מרגי: לא.

יעקב מרגי: אל תאמר לי שאתה הלכת למתווה והסכמת ונתת ומוכן לתת ערבות בלי שאתה יודע את היכולות שלהן.

שאול מרידור: לא, לא.

שאול מרידור: שאלת אותי: האם הן יכולות ב-14 באוגוסט לשלם?

יעקב מרגי: לא ב-14 באוגוסט.

יעקב מרגי: בתאריך שאתם מבקשים עכשיו.

שאול מרידור: אה, בראשון באוקטובר.

שאול מרידור: כן אנחנו מניחים שכולן יוכל לשלם בראשון באוקטובר בהתאם לחוק.

שאול מרידור: זו ההנחה.

שאול מרידור: זה גם כשהן הגישו לנו דוחות ותוכניות - - -

אימאן ח'טיב יאסין: כולן, כולל אל על?

יעקב מרגי: תודה.

יעקב מרגי: רגע, רגע.

יעקב מרגי: חברי הכנסת, ברשותכם, אני בין שיש שאלות.

יעקב מרגי: אני רוצה לשמוע את משרד הבריאות, משרד התחבורה, ואחר כך שאלות.

שאול מרידור: התוכניות - - - יכולת החזר.

בועז טופורובסקי: אבל שהוא יישאר אחר כך.

יעקב מרגי: לא.

יעקב מרגי: הוא איתנו.

יעקב מרגי: למה?

שאול מרידור: ואנחנו מאמינים שתחזרנה את זה.

יעקב מרגי: שאול, תהיה איתנו.

יעקב מרגי: אני לא אחזיק אותך כל הדיון.

יעקב מרגי: אני רוצה לשמוע את משרד התחבורה ואת משרד הבריאות.

יעקב מרגי: ולאחר מכן אם יהיו שאלות לחברי הכנסת, תשיב.

יעקב מרגי: ואחר כך נשחרר אותך.

יעקב מרגי: עופר מלכה, משרד התחבורה.

שאול מרידור: תודה רבה.

עופר מלכה: א', אני מצטרף למה שאמר שאול.

עופר מלכה: הוא תיאר את המצב כפי שהוא.

עופר מלכה: הרעיון בהארכת החוק, בהארכה המבוקשת הוא כדי לאפשר באמת לחברות להיות מסוגלות לשלם לציבור שרכש מהן את הכרטיסים.

עופר מלכה: אנחנו הכנסנו עוד התניה שהחוק לא אוטומטי מאריך לכל החברות, אלא מאריך לחברות שיצהירו שהן ירדו ב-70% בפעילות שלהן.

עופר מלכה: התנאי הזה נועד כדי למנוע אי השבת כספים במועדם בחברות שכן יכולות להשיב את הכספים, כמו חברות בין-לאומיות שממשלותיהן הזרימו להן כסף.

עופר מלכה: זאת אומרת שהציבור הישראלי שרכש כרטיסים בחברות שזכו במענקים ויכולות להשיב, גם על פי הארכה המוצעת על ידינו, שמרנו את האפשרות שיקבלו את כספם בחזרה.

עופר מלכה: במקביל לכל ההליך המסחרי ולכל נושא השבת הכספים, אנחנו פועלים בעוד ערוץ של פתיחת השמיים בשיתוף פעולה עם משרד הבריאות ועם משרד החוץ, קבינט הקורונה.

עופר מלכה: ושרת התחבורה לוחצת מאוד על פתיחת השמיים.

עופר מלכה: אנחנו מתכוונים לעמוד ביעד של קביעת כל המתווה.

עופר מלכה: כבר היום אנחנו מתקדמים, אחרי שהצגנו את המתווה בקבינט הקורונה האחרון והיום נקבע דיון עם בכירי משרד הבריאות כדי לחשק את המתווה שאנחנו מציעים, כדי לאפשר באמת לחברות ולציבור להתחיל לטוס, ועל ידי כך לאפשר לחברות עצמן לקבל כספים לא רק מהלוואות ומהנפקות, אלא גם מפעילות של טיסות.

עופר מלכה: הדבר הזה חשוב גם על העצמאות התעופתית של ישראל וגם על מנת לשמור על הכשירויות של חברות התעופה.

עופר מלכה: חברת ארקיע, לדוגמה, שלא טסה ויש פה נציגי ארקיע, אני מניח, שיכולים לספר על זה שלא רחוק היום שיצטרכו לעבור את כל נושא ההכשרות מחדש.

עופר מלכה: גם טייסים צריכים להתחיל לטוס ולמשור על כשירות טיסה.

עופר מלכה: גם החברות.

עופר מלכה: גם העובדים בפריפריה של המטוס.

עופר מלכה: זו תעשייה שלמה שאנחנו רוצים להתניע את הגלגלים שלה ולהחזיר אותה לפעילות.

עופר מלכה: מעבר לחברות התעופה, זה משורשר לתיירות.

עופר מלכה: אתם מכירים את זה.

עופר מלכה: ולכן ההצעה נועדה, אחד, כדי לשמור על איזושהי אפשרות לחברות לעמוד על הרגליים, להחזיר את הכסף.

עופר מלכה: אמרתי שיש את התנאי שמאפשר לחברות שכן יכולות להחזיר את הכסף לעשות את זה.

עופר מלכה: ובמקביל, לזכור שאנחנו פועלים לפתיחת השמיים במרץ רב ובהנחיית השרה, שרת התחבורה ושרי הבריאות, החוץ, התיירות.

עופר מלכה: כולם נרתמו לזה.

עופר מלכה: כולם על זה.

עופר מלכה: כולם דוחפים את זה, וגם האוצר, כדי שבאמת זה יהיה חלק מהאצה של החזרת המשק לפעילות מליאה.

יעקב מרגי: תן לנו לוחות זמנים של כל המהלך.

עופר מלכה: אנחנו קבענו תאריך של 16 לחודש של פתיחת השמיים.

יעקב מרגי: איזה חודש?

עופר מלכה: חודש אוגוסט.

עופר מלכה: אתמול הגשנו רשימה נוספת מעל ארבע המדינות שהישראלים יכולים לחזור מהן ללא בידוד.

עופר מלכה: משרד הבריאות יציג את זה בעצמו, הוא פועל להגדיר מה הן אותן מדינות ירוקות.

עופר מלכה: אנחנו ביקשנו גם לאשר מתווה של חזרה ללא בידוד ממדינות אדומות שרמת התחלואה בהן היא לא מאוד גבוהה ושעדיין מגדיר אותן כמדינות אדומות.

עופר מלכה: אנחנו ביקשנו ממשרד הבריאות, ומשרד הבריאות לפועל לכך, לראות אם אפשר לקצר את תקופת הבידוד.

עופר מלכה: יחד עם משרדים אחרים ובהובלה של שרת התחבורה, אנחנו פועלים למתווה מיוחד לאנשי עסקים כדי שאנשים העסקים יוכלו לטוס אולי ביתר קלות, כדי שגם הם יוכלו להניע את גלגלי הכלכלה.

עופר מלכה: אנחנו פועלים למתווה של קבוצות מאורגנות שיהיו כקפסולות כדי לאפשר גם הבאה של תיירים וגם יציאה של תיירים.

עופר מלכה: וכל הפעילות הזו אנחנו מקווים לעמוד בה באמת לקראת שבוע הבא.

עופר מלכה: מבחינת רשות שדות התעופה, היא נערכה.

עופר מלכה: היא הוציאה מכרז להקמת מעבדה בשדה התעופה כדי שלא להעמיס על מעבדות משרד הבריאות.

יעקב מרגי: שתעבוד עד מתי?

עופר מלכה: המכרז צריך להסתיים בתקופה המאוד קרובה.

עופר מלכה: אני מעריך שתוך שבועיים יהיה זוכה.

עופר מלכה: ואחר כך זה עניין של הקמה במשך כחודש.

יעקב מרגי: לא הצלחתם בעת הזו, בעת חירום כזו, לקבל פטור ממכרז מהחשב הכללי?

עופר מלכה: לא הבנתי.

יעקב מרגי: לא ביקשתם פטור מהחשב הכללי לגבי המכרז?

עופר מלכה: לא.

עופר מלכה: לא צריך - - -

יעקב מרגי: כי יש זמן.

יעקב מרגי: יש ועדת כלכלה שיכולה לתת תמיד ארכה.

לאה ורון: זה בסדר.

לאה ורון: אבל אני חושב שלוחות הזמנים שבהם אנחנו מפעילים את מכרז הם צרים כשלעצמם.

לאה ורון: אבל אם השמיים נפתחים ב-16 באוגוסט, אז איך המעבדה תיפתח למחרת היום?

עופר מלכה: וחשוב לעשות את המכרז כדי לקבל את כל מגוון האפשרויות שהשוק הפרטי יודע להציע, ולא להיתפס למשהו שמישהו שמע עליו.

עופר מלכה: אלא באמת לקבל.

עופר מלכה: כי כל יום אנחנו רואים ואתם קוראים, אתה דיברת על זה, כבודך, וגם שאול, שכל בוקר אנחנו קמים לידיעה כזו או אחרת.

עופר מלכה: אנחנו קמים כל יום לידיעה על פתרון, על חיסון, על בדיקה שאורכת פחות זמן.

יעקב מרגי: אז הידיעה שמשרד התחבורה הוציא, שמתחם בדיקות יוקם סמוך לטרמינל 3 ועומד להתחיל לפעול באמצע חודש אוקטובר, היא נכונה?

יעקב מרגי: אני הפסקתי לסמוך.

יעקב מרגי: על פי המלצתו של שאול מרידור, הפסקתי לסמוך על כותרות בבוקר.

יעקב מרגי: אני שואל.

עופר מלכה: אז א', זה נכון.

עופר מלכה: ב', אנחנו עושים כל מאמץ כדי שזה יקרה עוד קודם לאמצע אוקטובר.

עופר מלכה: ומה שאנחנו ביקשנו בינתיים ממשרד הבריאות – כפי שאמרתי, המעבדה הזו שאנחנו מבקשים להקים נועדה שלא להעמיס על מעבדות משרד הבריאות – מה שביקשנו בינתיים ממשרד הבריאות - - -

יעקב מרגי: אבל לפני משרד הבריאות.

יעקב מרגי: אני אתן לו.

יעקב מרגי: אני רוצה לשאול אותך.

עופר מלכה: עוד משפט אחרון, כבודך.

יעקב מרגי: עופר.

עופר מלכה: כן, כבוד היושב-ראש.

יעקב מרגי: אני רוצה שתתייחס לתאריכים, לוחות זמנים, לא רק של פתיחת השמיים, גם למתווה הכלכלי.

עופר מלכה: התאריכים, כפי שאתם יודעים, אנחנו נמצאים במצב של מגפת קורונה.

עופר מלכה: הקורונה לא נותנת לנו ודאות ולא מאפשרת לנו ודאות לקבוע תאריכים בשום דבר.

עופר מלכה: יום אחד התחלואה עולה - - -

יעקב מרגי: ההנפקה לא קשורה לקורונה.

יעקב מרגי: וההלוואה מהבנק לא קשורה לקורונה.

יעקב מרגי: לתת לי את התאריכים של המתווה הכלכלי ביקשתי.

עופר מלכה: אה, המתווה הכלכלי.

עופר מלכה: אוקיי.

יעקב מרגי: ככה ביקשתי.

עופר מלכה: המתווה הכלכלי הוא כזה: אני אבקש מאל על לאשר את המספרים האלה, אבל ב-14 באוגוסט אל על נדרשת להחזיר סכום של בסביבות 61 מיליון דולר.

יעקב מרגי: זה הסכום של הכרטיסים שנכנסים בטווח של ה-90 יום?

עופר מלכה: לא.

יבגני סובה: זה עבר 90 יום.

עופר מלכה: זה הסכום שהצטבר עד כה.

עופר מלכה: אבל אני חושב ששאול צדק, כדי לקבל נתונים מדויקים, שווה לקבל אותם מאל על.

יעקב מרגי: אבל לא ביקשתי אותם - - -.

יעקב מרגי: אני ביקשתי – אתה המנכ"ל של המשרד המבצע, הרגולטור.

עופר מלכה: כן.

יעקב מרגי: אתה מוביל את התיקון הזה.

יעקב מרגי: כשאתה אומר לי: הנפקה – תגיד לי מתי ההנפקה; הלוואה – מתי ההלוואה.

יעקב מרגי: זה מה שאני פעם שלישית מבקש.

עופר מלכה: ההנפקה מתוכננת ל-31 באוגוסט.

עופר מלכה: חברת אל על כבר הגישה תשקיף ראשון.

עופר מלכה: חברת אל על פועלת בכל המרץ, כפי שאנחנו יודעים ומדווחים, כדי לעמוד בתאריך ההנפקה, ב-31 באוגוסט.

עופר מלכה: ולאחר ההנפקה, מייד לאחר ההנפקה – וכבר הדיונים עם הבנקים התחילו, אם זה לאומי, אם זה בנק אחר, תגיד את זה אל על – אבל קבל את ההלוואה לפי המודל שאושר במשרד האוצר, הנפקה ב-150 מיליון דולר ולאחריו הלוואה של 250 מיליון דולר מהבנקים.

יעקב מרגי: תודה.

יעקב מרגי: משרד הבריאות.

אוסאמה סעדי: - - -

יעקב מרגי: רגע, חברי הכנסת.

אוסאמה סעדי: שאלה.

אוסאמה סעדי: שאלה למנכ"ל.

יעקב מרגי: אתה לא יכול לשאול שאלה אם אין לך תמונת מצב שלמה.

יעקב מרגי: בוא, תן לנו תמונת מצב שלמה.

יעקב מרגי: אנחנו נשאל.

יעקב מרגי: תקשיבו, הרי הדיון כבר התקיים ולעסנו אותו וזה.

יעקב מרגי: יש פה בקשה לארכה.

יעקב מרגי: אני רוצה לשמוע תמונת מצב ודאית שמה שאנחנו הולכים לעשות היום אכן יתחיל בתהליך השבה של הכסף ללקוחות.

יעקב מרגי: משרד הבריאות, אנחנו אתמול נתקלנו באי-ודאות לגבי המהלכים שאתם או חוסר ידיעה לגבי המהלכים שמשרד הבריאות עושה לפתיחת השמיים.

יעקב מרגי: כי זה ציר לא פחות חשוב מהמתווה הכלכלי.

יעקב מרגי: הוא המשלים למתווה הכלכלי.

יעקב מרגי: לכן רצינו לשמוע ממשרד הבריאות.

יעקב מרגי: התפשרנו.

יעקב מרגי: לא הבאנו לא את השר, לא את המנכ"ל.

יעקב מרגי: אמרנו: נתכבד בך.

יעקב מרגי: אנחנו מבינים שאתה מוביל את המהלכים האלה של פתיחת השמיים.

שלמון: נכון.

יעקב מרגי: תציג את עצמך ותאמר לנו מה נעשה.

שלמון: שמי ד"ר אשר שלמון.

שלמון: מוכר לחלקיכם.

שלמון: אני מנהל היחב"ל במשרד הבריאות.

שלמון: ברקע הייתי סגן מנהל הדסה וסגן מנהל ברזילי.

שלמון: אני רופא אונקולוג ומומחה לבריאות הציבור.

שלמון: ואני מהנהלת משרד הבריאות, מטפל בשורה ארוכה של סוגיות שקשורות לקורונה, מסוגיית כניסת התלמידים - - -

יבגני סובה: רכשת מספיק מבקרים בחודשים האחרונים פה בכנסת, נכון?

שלמון: הרבה מה?

יבגני סובה: הרבה מבקרים רכשת פה בכנסת בחודשים של הקורונה, אני רואה.

שלמון: מבקרים - - -

יבגני סובה: בכל הוועדות, כן.

שלמון: טוב.

שלמון: נושא השמיים הוא נושא רגיש וחשוב.

שלמון: אנחנו למעשה עוסקים בו כבר קרוב לשלושה חודשים.

שלמון: יש צוות שמתוכלל על יד משל"ט קורונה בשיבא עם מעורבות של הרבה מאוד גופים אחרים.

שלמון: עם מנכ"ל משרד התחבורה הייתה עבודה משותפת.

שלמון: כמובן, יש עבודה עם משרדי הממשלה האחרים, עם גופי מודיעין וגופים אחרים.

שלמון: כמובן שגם למשרד החוץ תפקיד מרכזי.

שלמון: אנחנו מוכנים להתקדם למודל המדינות הירוקות.

שלמון: ההכרזה הייתה שב-16 באוגוסט המתווה אמור להיות מוכן, ואני תקווה שתהליך תיקון התקנות והצדדים המשפטיים יסייע ונעמוד בלוחות הזמנים.

שלמון: על כל פנים, משרד הבריאות מוכן לכך.

שלמון: המתווה הזה, חלקי

שלמון: כם שמע אותי, עוסק ביכולת של אזרחים ישראלים להיכנס ולצאת ללא צורך בבידוד וללא צורך בבדיקות.

שלמון: זאת התשובה לשאלה שגם נשאלה פה.

שלמון: כרגע יש רשימה שהולכת ולמעשה כל יום היא משתנה מעט.

שלמון: צריך להבין שהמתווה הזה הוא מאוד בעייתי.

שלמון: בין השאר, כי מדינות ירוקות מובהקות, כמו אוסטריה, הפכו להיות אדומות.

שלמון: מדינות שבעבר היו אדומות בוהקות, כמו בריטניה, הופכות להיות ירוקות.

שלמון: ולכן אנחנו מתכנסים למתווה שלא נוכל - - -

יעקב מרגי: תראה, הבקשות הן לפחות להתחיל בחמישה יעדים.

שלמון: כן.

שלמון: יש כרגע ככה אינטואיטיבית 11 מדינות שכרגע נכנסות, אם המתווה היה מתחיל היום, היו נכנסות היום.

יעקב מרגי: והמשרד הוא בגישה חיובית?

שלמון: כן, כן.

שלמון: אני אומר לכם, אני כמי שיושב בכל הדיונים: אין לנו, לי אישית בטח לא, אבל לנו כמשרד פררוגטיבה כרגע לדחות או לעכב, או לעשות שום פעולה שתגרום לפרויקט המדינות הירוקות לא לצאת בזמן.

שלמון: להפך, השר הגדיר במפורש הן בקבינט, הן בפגישותיו עם שרת התחבורה, עם שר התיירות וגם גורמים אחרים, שהוא עומד מאחורי המתווה ושהוא רוצה שהוא יתקדם.

שלמון: המתווה הזה הוא מתווה מוגבל.

שלמון: צריך לזכור.

שלמון: ואחת הבעיות הגדולות שלנו היא שרוב מדינות העולם לא מאפשרות לישראלים להיכנס לשטחן.

שלמון: לצורך כך משרד החוץ נרתם.

שלמון: אני לא יודע אם משרד החוץ נמצא פה.

שלמון: אילן פלוס, רח"ט הכלכלה, עוסק בזה ברמה יום-יומית להגיע להסכמים עם אותן מדינות, שבתנאים כאלה ואחרים אזרחים ישראלים יכולים להיכנס לאותן מדינות.

שלמון: ודרך אגב, לשם סוגיית המעבדות בהחלט מכוונת.

שלמון: אנחנו התחייבנו בצורה ברורה שעד שהמעבדה תוקם בנתב"ג על בסיס המאגר הלאומי, אנחנו נאפשר לאזרחים שחייבים לעשות בדיקה כדי לטוס לקבל את אותה בדיקה.

שלמון: ואני מוסיף ואומר - -

אוסנת הילה מארק: ותוך כמה זמן הם מקבלים תוצאות?

יעקב מרגי: שנייה, שנייה.

יעקב מרגי: לא להפריע.

שלמון: - - כי נאמרו דברים לגבי זמן או משך ההמתנה לבדיקה, שאנחנו גם נעמוד על זה שהתוצאה תתקבל תוך 24 שעות.

שלמון: זה לגבי המדינות הירוקות.

שלמון: לגבי המדינות האדומות, הנושא כאוב, קשה ומורכב, וכולנו מבינים שמדינות משמעותיות ביותר, כמו ארצות הברית, נמצאות היום בסטטוס של מדינה אדומה.

שלמון: פה אנחנו מאוד מאוד רגישים וזהירים, ואנחנו רואים בזה מתווה המשכי.

שלמון: כרגע הבידוד המחייב עומד על 14 יום.

שלמון: רוב מדינות ה-OECD עומדות על 14 יום, ולא קיצרו אותו.

שלמון: ובכל זאת, מתקיים דיון אם ניתן לרדת לעשרה ימים או למספר אחר.

שלמון: עלו מספר מתווים של שילוב של בידוד מקוצר יותר ושורה של בדיקות בימים שונים.

שלמון: המתווה הזה, צריך לומר, ברוב העולם לא מקובל.

שלמון: ואנחנו בכל זאת בוחנים אותו.

שלמון: דובר על זה שהצ'כים הציעו אותו, חלק מהמדינות בגרמניה הציעו אותו.

שלמון: אנחנו בהחלט בוחנים אותו.

שלמון: לגבי אנשי עסקים, אנשי עסקים ממדינות ירוקות לא תהיה בעיה.

שלמון: לגבי אנשי העסקים ממדינות אדומות, ברור שלא ניתן להשאיר את המשק במצב שאנשי העסקים לא יכולים להיכנס ללא בידוד.

שלמון: קיים פתרון שכבר מתקיים כפתרון ביניים.

שלמון: פגישות עסקיות שמתקיימות במתחם פתאל בשדה התעופה, שאותן אנחנו מאשרים ללא בידוד.

שלמון: לגבי מומחים זרים, יש נוהל שאני אמון עליו, שמאפשר להכניס לארץ מומחים זרים לפעולה מיידית.

שלמון: כמובן, תחת קפסולה מאוד קפדנית.

שלמון: המתווה הזה מאוד מאוד מוגבל.

שלמון: הוא לא מתאים להרבה מאוד מגזרים, אבל הוא לפחות משחרר במידה מסוימת את הלחץ סביב הסוגיה הזו.

שלמון: לגבי הקלות נוספות או אפשרויות נוספות, שוב, זה מאוד מאוד תלוי ברמת התחלואה פה ובמה שקורה בעולם.

שלמון: המצב הוא מאוד דינמי.

שלמון: כל תחזית שאנחנו חזינו ואחרים חזו התבדתה.

שלמון: ואז אני גם לא רוצה שוב לומר פה דברים - - -

יעקב מרגי: ד"ר שלמון.

שלמון: כן?

יעקב מרגי: אנחנו הזמנו אותך היום לשמוע בוודאות באמת את הכנות, את הרצינות, את הרציפות בטיפול בפתיחת השמיים.

יעקב מרגי: על זה נתת לנו סקירה.

יעקב מרגי: לא.

יעקב מרגי: אני לא צריך בשלב הזה את כל זה.

יעקב מרגי: אתמול לא הייתה לנו ודאות שאכן בכלל אתם פועלים בכיוון הזה.

יעקב מרגי: אף אחד לא יכל לתת לנו תשובה.

יעקב מרגי: אני בכל אופן מבין שיש כוונה אכן לאפשר את הפתיחה הזו.

יעקב מרגי: מה גם שאנחנו לא מדברים כרגע, אף אחד לא מדבר פה על פתיחה טוטאלית, אלא הדרגתית.

יעקב מרגי: ואני מאמין שגם המדינות וגם הלקוחות, שיראו הנעה התחלתית, יתחילו לשדר אמון.

יעקב מרגי: בשלב הזה אני אסתפק בזה.

יעקב מרגי: בהמשך אני רוצה לשמוע את אל על לפני שאני פותח את הדיון.

יעקב מרגי: אל על איתנו בזום?

יעקב מרגי: כן, הוא נמצא איתנו.

יעקב מרגי: יותר רענן מאשר אתמול.

יעקב מרגי: תחייך.

אוסנת הילה מארק: טוב.

אוסנת הילה מארק: אולי קונים אותם.

אוסנת הילה מארק: יש להם כבר מתווה, לא?

יעקב מרגי: בוקר טוב.

דן פוגלמן: בוקר טוב.

דן פוגלמן: רק שנייה.

דן פוגלמן: שומעים אותי?

יעקב מרגי: כן.

דן פוגלמן: שלום ליושב-ראש.

יעקב מרגי: תראה, בוא, אני אשאל את השאלות.

יעקב מרגי: אתה תענה.

יעקב מרגי: ואם חברי הנכנסת ירצו אחר כך כדי להשלים את תמונה.

יעקב מרגי: אנחנו שומעים על מתווה.

יעקב מרגי: שמענו עליו גם אתמול.

יעקב מרגי: לא הייתה לנו ודאות שאכן הבקשה לדחיית התאריך תאפשר התחלה של החזרת הכספים עד לתאריך המדובר.

יעקב מרגי: אני רוצה שתאמר לנו, מבחינת חברת אל על, מה הנתח של החזר ללקוחות בתקופה הזו שהחוק חל עליה?

יעקב מרגי: בבקשה.

דן פוגלמן: כן.

דן פוגלמן: אני מקווה שאני לא אתנתק.

יעקב מרגי: רק תציג את עצמך.

דן פוגלמן: שמי דן פוגלמן.

דן פוגלמן: אני יועץ המשפטי של אל על.

דן פוגלמן: שלום ליושב-ראש ולכל חברי הוועדה.

דן פוגלמן: הסכום שאנחנו היינו צריכים להחזיר עד סוף אוגוסט ללקוחות ישראלים מסתכם בסכום של 60 מיליון דולר.

דן פוגלמן: ובעצם בדחייה המתבקשת על ידי הממשלה עד הראשון באוקטובר, אנחנו מוסיפים למעשה את חודש ספטמבר והסכום יסתכם ב-80 מיליון דולר.

דן פוגלמן: זאת אומרת, 20 מיליון דולר נוספים ללקוחות בישראל.

דן פוגלמן: בסך הכול 80 מיליון דולר שנצטרך להחזיר ללקוחות ישראלים עד הראשון באוקטובר.

יעקב מרגי: אני יכול לשאול שאלה.

יעקב מרגי: אבל התשובה מיותרת.

יעקב מרגי: למה לא אמרתם את הדברים לאורך כל הדיונים?

יעקב מרגי: כי התמונה שנתתם לנו בוועדה היא שה-400 מיליון דולר האלה זה בדיוק אשראי הספקים שלכם.

עידן רול: נכון.

דן פוגלמן: לא הבנתי את השאלה שלך.

יעקב מרגי: לא יכולתם?

יעקב מרגי: אתמול, כשניהלנו את הדיון והתחילו לצוף הנתונים ופתאום התחילו להיכנס ללחץ, הסבירו לנו שזה - - -

עידן רול: המספר תמיד היה 400 מיליון.

יעקב מרגי: לנו נאמר גם בדיון הראשון שכל אשראי הספקים שאתם צריכים להשיב בעטיו של החוק הזה הוא 400 מיליון דולר.

קריאה: נכון.

יעקב מרגי: לכן לא הייתה ודאות.

יעקב מרגי: לכן אתמול לא הייתה ודאות בכלל.

יעקב מרגי: זה היה חוסר אחריות מצדי אתמול להעביר את התיקון לחוק, אם לא הייתי מקבל תשובות כאלה.

יעקב מרגי: עכשיו, שאלה שאני מקווה שלך לא תהיה בעיה לענות, כמו שכולם הולכים בה סחור-סחור.

יעקב מרגי: אתה יכול לתת לנו תמונת מצב ודאית עד כמה שאפשר?

יעקב מרגי: אני הבנתי שאי-אפשר לדבר על ודאות בתקופה הזו.

יעקב מרגי: עד כמה שאפשר בכנות.

יעקב מרגי: אתה יודע מה?

יעקב מרגי: יותר חשוב, אנחנו רוצים לשמוע ממך את הכנות מצד חברת אל על שאכן העסק הולך להרים כנפיים.

יעקב מרגי: לא להרים גלגלים; להרים כנפיים.

יעקב מרגי: בבקשה.

דן פוגלמן: אז אני חלק לא שמעתי כי התנתק.

דן פוגלמן: אז אני אשיב.

דן פוגלמן: נראה לי שאי ההבנה נובעת מכך שמה שציינתי כרגע , ה-80 מיליון דולר, עד הראשון באוקטובר נוגע ללקוחות הישראלים.

דן פוגלמן: סך החוב שלנו למחזיקי כרטיסים בכלל, בישראל ובעולם, מסתכם בכ-270 מיליון דולר היום.

דן פוגלמן: ולכן ציינו שסכום של 150 מיליון דולר בהנפקה ועוד 250 מיליון דולר בהלוואה, בסך הכול 400 מיליון דולר, ובעצם סך החוב ללקוחות הוא נמוך מכך.

דן פוגלמן: כמובן, מלבד כך יש גם חובות אחרים.

דן פוגלמן: ולכן נראה לי שיש את הפער בין מה שאמרתי כרגע, שזה לקוחות הישראלים שהחוק הזה הרלוונטי אליהם לגבי הסכום שאנחנו חייבים ללקוחות בכלל.

יעקב מרגי: ולגבי הוודאות שאכן אל על הולכת את עצמה מהקרקע, מה שנקרא?

יעקב מרגי: מהרצפה לא רציתי לומר.

דן פוגלמן: אני רוצה לומר שהסכום של 150 מיליון ועוד 250 מיליון, סך הכול 400 מיליון דולר, כמו שאמרתי, הוא גדול מסכום החובות שלנו ללקוחות שמחזיקים כרטיסים.

דן פוגלמן: אני לא יכול להגיד משהו לגבי מועד החזרה, כי זה באמת לא תלוי בנו.

יעקב מרגי: לא ביקשתי.

יעקב מרגי: רציתי לדעת את כנות הכוונות שלכם אכן להרים את עצמכם מהרצפה.

דן פוגלמן: כמובן, אנחנו חברת תעופה שהמטרה שלה היא להיות באוויר, לא על קרקע.

דן פוגלמן: אנחנו כבר מושבתים באופן מלא החל מהראשון ביולי.

דן פוגלמן: עשינו הרבה מאוד פעולות שנדרשו במסגרת ההבראה, שזה חתימה על ארבעה הסכמים קיבוציים עם כל מגזרי העובדים שלנו.

דן פוגלמן: התחלנו להגיש כבר טיוטת תשקיף לרשות ניירות ערך במתווה של האוצר.

דן פוגלמן: עשינו המון דיונים באוצר, כמו שאמר הממונה על התקציבים, ממש ימים ולילות ארוכים מאוד כדי לדון בפרטי המתווה ואיך אנחנו מסוגלים לעבור אותו.

דן פוגלמן: אנחנו עוסקים בזה יום ולילה.

דן פוגלמן: ולגבי מועד החזרה באמת זה תלוי בעיקר בדברים שלא תלויים בנו, אם זה בפתיחת השמיים בעיקר ליעדים רבים יותר מהיעדים שאנחנו שומעים כבר עכשיו, שחלק מהם הם יעדי סחר שאל על פחות פועלת בהם.

דן פוגלמן: אנחנו פועלים יותר בקווים סדירים ומשמעותיים.

דן פוגלמן: אנחנו מחזיקים מעל 40 מטוסים.

יעקב מרגי: תודה.

יעקב מרגי: תהיו איתנו.

יעקב מרגי: חברי הכנסת יתייחסו.

יעקב מרגי: לא עונים על כל אחד.

יעקב מרגי: תרשמו לכם את השאלות שמופנות אליכם מכלל חברי הכנסת.

יעקב מרגי: נעשה סבב התייחסויות לדברים.

יעקב מרגי: בבקשה, חברת הכנסת אימאן.

אימאן ח'טיב יאסין: בוקר טוב לכולם.

אימאן ח'טיב יאסין: בעצם אני רוצה לדבר רק על שתי נקודות.

אימאן ח'טיב יאסין: הנקודה הראשון שאכן התחלה כאילו ודאות זה בורא עולם.

אימאן ח'טיב יאסין: אבל אנחנו אומרים בערבית (אומרת דברים בערבית).

יעקב מרגי: למה את עושה את זה לשאול?

יעקב מרגי: עוד יפטרו אותו בגלל שאמר רק בורא עולם.

בועז טופורובסקי: בדיוק.

אימאן ח'טיב יאסין: שלא יפטרו אותו.

אימאן ח'טיב יאסין: אבל (אומרת דברים בערבית ומתרגמת) זה אומר: קודם כול, אתה הבן אדם תעשה את מה שצריך ממך, ואחר כך תסמוך על האל.

אימאן ח'טיב יאסין: אז קודם כול, שמי שיושב במקומות שהוא צריך לעשות את הדברים, אז הוא צריך לעשות את הדברים.

תמר זנדברג: אצלנו אומרים: הכול צפוי והרשות נתונה.

תמר זנדברג: גם אם אלוהים יודע הכול, אתה עדיין צריך לעשות.

יעקב מרגי: אבל הרשות נתונה לנו לעשות.

יעקב מרגי: נכון.

תמר זנדברג: בדיוק.

אימאן ח'טיב יאסין: אוקיי.

יעקב מרגי: תראה, תמר, שמעתי ריאיון השבוע שהתחיל – טוב, אוקיי.

יעקב מרגי: אחר כך.

בועז טופורובסקי: היא מתחזקת.

בועז טופורובסקי: היא מתחזקת.

אימאן ח'טיב יאסין: אוקיי.

אימאן ח'טיב יאסין: הדבר השני שרציתי לשאול, בבקשה, את נציג משרד הבריאות הוא לגבי הבדיקות.

אימאן ח'טיב יאסין: אתה אומר שנוסע, כאילו שאנחנו בתקווה שאכן שיהיו נסיעות ויתחילו באמת לטוס - -

יעקב מרגי: יהיו, יהיו.

יעקב מרגי: אין ברירה.

אימאן ח'טיב יאסין: אינשאללה.

אימאן ח'טיב יאסין: - - במקרה והנוסע עושה את הבדיקה 24 שעות לפני והוא נמצא חיובי, אז האם החזר ללקוח יתייחסו אליו כנסיבות כוח עליון או שהוא יאוכל אותה וזהו?

בועז טופורובסקי: - - - את החוק הזה.

יעקב מרגי: לא עונים.

יעקב מרגי: לא עונים.

יעקב מרגי: אחר כך תרכזו.

יעקב מרגי: תרשמו.

אימאן ח'טיב יאסין: בינתיים, זהו.

בועז טופורובסקי: הוא לא יקבל החזר.

יעקב מרגי: עידן רול, בבקשה.

עידן רול: תודה, אדוני היושב-ראש.

עידן רול: בוקר טוב לכולם.

עידן רול: חשוב לי לומר רק במשפט שהסיבה שאנחנו מאוד מדקדקים פה היא, איך שאני רואה את זה, אנחנו מעין נאמן של הציבור בסיטואציה הזאת.

עידן רול: אנחנו מחזיקים את ציבור הרוכשים כמעין אשראי צרכנים.

עידן רול: ואנחנו אמורים לקבל את ההחלטה אם לתת למתווה הזה של האוצר עם חברות האשראי את אשראי הצרכנים.

עידן רול: ואנחנו אמורים לקבל את החלטה אם לתת למתווה הזה של האוצר עם חברות האשראי כאשראי הצרכנים.

עידן רול: ולכן, לצורך העניין, אם הייתי קרן השקעות או כל דבר אחר, גם הייתי חייב לדרוש נתונים ברורים כדי לדעת אם אני מסכן את הכסף.

עידן רול: וגם פה עד עכשיו ועדיין חסרים לי את הנתונים.

עידן רול: אבל לבטח עד עכשיו היו חסרים המון.

עידן רול: מדובר פה בעצם במעין מארג של תנאים שחייבים להתממש כדי שבסוף הצרכנים יראו את הכסף, גם הנפקות, גם הלוואות עם בנקים.

עידן רול: עכשיו, מה שאותי בעיקר מעניין הוא מה קורה במידה שאחד הרכיבים לא מתממש.

עידן רול: כלומר, האם מתווה הסיוע של הממשלה לאל על, לצורך העניין, מתממש, הנפקה מתממשת, אבל לא נמצא בנק.

עידן רול: אז אני שואל את האוצר קודם כול: האם יש תוכנית ב'?

עידן רול: במידה שאף בנק לא נותן בסד הזמנים את ההלוואה, האם למדינה יש איך להשלים את הפער?

עידן רול: או שאנחנו ניצבים מול שוקת שבורה ובעצם כל המתווה נתקע?

עידן רול: דבר נוסף, שאלתי למשרד הבריאות, האם בכוונתכם לתת בעצם איזשהו תיעדוף?

עידן רול: כלומר, כל אחד שיקנה עכשיו כרטיס טיסה יוכל לקבל בדיקת קורונה תוך 24 שעות?

עידן רול: זה יכול להיות משהו שלא בטוח שהמעבדות יעמדו בו.

יעקב מרגי: לא.

יעקב מרגי: אני לא רואה משפכים ענקיים בשדה.

יעקב מרגי: אבל שאלה.

יעקב מרגי: שאלה.

עידן רול: זו השאלה.

עידן רול: זאת אומרת, מה הקריטריונים?

עידן רול: אם זה רק אנשי עסקים?

עידן רול: אם זה ליעדים מסוימים?

עידן רול: איך אנחנו הולכים בעצם לשלוט בסיטואציה הזאת?

עידן רול: אני לוקח את אל על כדוגמה, אבל זה כל חברת תעופה.

עידן רול: אנחנו אומרים שיש X כסף, לצורך העניין כ-60 מיליון דולר, להחזיר לצרכנים.

עידן רול: היה שכפי שאמרתם, ואני מכבד את זה, אין שום ערובה או ודאות שהשמיים ייפתחו או שהם ייפתחו באיזשהו היקף ריאלי וממשי שייצר אשכרה הכנסות אמיתיות – היה שאל על לא קמה מהקרקע בחודשים הקרובים - -

יעקב מרגי: האם הכסף צבוע?

עידן רול: - - האם הכסף צבוע?

עידן רול: או שעכשיו בעצם כל המתווה – אני אומר, ההנפקה בוצעה ונמצא הבנק והכול ועכשיו אנחנו שורפים את הכסף על הישרדות אל על או האם זה צבוע עבור הצרכנים?

עידן רול: האם אני יודע שאנחנו מאשרים את זה פה והכסף הזה יגיע במוקדם או במאוחר לצרכנים?

עידן רול: אלה שלוש השאלות.

יעקב מרגי: אני אגיד לך.

יעקב מרגי: תקשיב, למה לא שאלתי את השאלה הזאת?

יעקב מרגי: כי אם אל על תיקח את הכסף להישרדות שלה, באותו רגע גל התביעות של כל אשראי הספקים שלה יורידו אותה לקרקע.

עידן רול: נכון.

עידן רול: אבל אני לא רוצה להגיע לסיטואציה הזאת.

יעקב מרגי: רגע, הרי מה הלחץ שלנו היום לתת לה את הארכה?

יעקב מרגי: כי ב-14 באוגוסט שאישרנו זה לא מעשי.

יעקב מרגי: ומרגע הזה של 14 באוגוסט, היא חשופה לתביעות.

יעקב מרגי: כל בעלי המטוסים, חברות הליסינג באותו רגע, ב-14 באוגוסט, הן מחכות, עיניהן נשואות אלינו - -

עידן רול: נכון.

יעקב מרגי: - - ומושכות חזרה את המטוסים.

יעקב מרגי: שלושה מטוסים הם בבעלות אל על.

עידן רול: אבל אנחנו צופים פני העתיד.

עידן רול: לא רוצים את הסיטואציה הזאת.

יעקב מרגי: רגע, שלושה מטוסים הם בבעלות אל על.

יעקב מרגי: כל השאר זה בליסינג.

יעקב מרגי: אז לכן האינטרס העליון שלה הוא להשיב קודם כול את הכסף הזה ולא להתעסק עם דברים אחרים.

יעקב מרגי: אבל זו שאלה ונקבל תשובות.

יעקב מרגי: תודה.

יעקב מרגי: בואו נתקדם.

עידן רול: אני רק מוסיף הערה.

עידן רול: אני חושב, ואני מקווה שחבריי יסכימו איתי, אנחנו חמישה חודשים בתוך המשבר, אני חושב שעם מעבדת הבדיקות בטרמינל 3 היה אפשר להתקדם ולעבוד עליה מוקדם יותר ולנסות להגיע למצב שכשהשמיים ייפתחו המעבדה קיימת.

יעקב מרגי: תודה.

עידן רול: אני לא כל כך מבין למה אנחנו מתחילים לעבוד עליה עכשיו.

יעקב מרגי: חברים, שקט.

יעקב מרגי: יבגני, בבקשה.

יבגני סובה: תודה רבה, אדוני.

יעקב מרגי: היום אין לנו זמן לדוגמאות ולמשלים.

יבגני סובה: לא, לא.

יבגני סובה: אין שום דוגמאות, אדוני היושב-ראש.

יבגני סובה: אני אפתיע אותך וגם את הנוכחיים.

יבגני סובה: אם כבר צריך לדחות, אז בואו לנובמבר, בואו נדחה לדצמבר.

יבגני סובה: אבל יש כמה תנאים.

יבגני סובה: וזה גם מה שאני מבקש כהסתייגות להכניס לשינוי בחוק.

יבגני סובה: קודם כול, אנחנו מדברים על זה שיש אנשים שכבר 120 יום מחכים להשבת כספים.

יבגני סובה: אז שמשרד האוצר, ושמענו כרגע את ראש אגף התקציבים, יעמיד קרן מיוחדת, תראו לזה איך שאתם רוצים, שהקרן הזו תהיה מיועדת אך ורק לפיצוי לנוסעים שמועד ביטול הטיסה עבר 120 יום.

יבגני סובה: תעשו את החישוב ותגידו: 120 ימים עברו.

יבגני סובה: תעשו את הקרן, ואנשים האלה צריכים לקבל את הכסף מייד.

יבגני סובה: זו ערבות של המדינה.

יבגני סובה: ההסתייגות השנייה היא שמשרד התחבורה והרשות להגנת הצרכן, שהיום אין את הנציגים, יפתחו תוך שבעה ימים ממועד כניסת הוראת שעה לתוקף מוקד מיוחד לפניות הציבור, כי אנחנו אלה שסופגים את המאות הפניות האלה.

יבגני סובה: תפתחו מוקד לפניות הציבור מול כל החברות, לא רק החברות הישראליות, גם מול החברות הזרות, שכל בן אדם יוכל לפנות – אני לא יודע, אפילו אם יש לכם כוח אדם, אז תעשו את זה אפילו בכמה שפות – שיוכל לקבל מענה לבעיה שלו ולפנייה שלו.

יבגני סובה: ואני מדבר כרגע אל מנכ"ל משרד התחבורה.

יבגני סובה: אם תלכו ותקבלו את ההסתייגות הזאת, אני אמרתי שאני איתך בעניין הזה.

יבגני סובה: ההסתייגות השלישית, אני חושב שהרשות להגנת הצרכן, שזה קשור למשרד הכלכלה, אבל כמובן זה ביחד עם משרד התחבורה, צריכים לרכז את הטיפול מול סוכני הנסיעות.

יבגני סובה: כי חלק מהטיפול, חלק מהשבת הכספים, לפי איך שאני מבין, לפי הפניות שאני קיבלתי בשבועות האחרונים, נוגע ליחס בין חברת התעופה לסוכן נסיעות שכרגע סוכנים לא עובדים.

יבגני סובה: הסוכן זה לא חברה ששולחת אנשים לחלל.

יבגני סובה: סוכן נסיעות כרגע מבקשים מממנו להחזיר את העמלה שהוא קיבל לפני שנה כי הטיסה שלו בוטלה.

יבגני סובה: אז אם אתה, אדוני היושב-ראש, תקבל את שלוש ההסתייגויות, אני איתך בעניין הזה.

יבגני סובה: ואני גם מוכן לדחות אפילו את המועד.

יעקב מרגי: זה לא אני מקבל, הוועדה.

יבגני סובה: ליבי עם חברות התעופה בדיוק כמו שליבי עם הצרכנים שצריכים להשיב את הכסף.

יעקב מרגי: אני מבין שכשאתה פונה אליי, אתה פונה לוועדה לקבל את ההסתייגות.

יבגני סובה: כן.

יעקב מרגי: בבקשה, בועז טופורובסקי.

בועז טופורובסקי: לא שאלת על - - -

יבגני סובה: אגב, סליחה, עוד חצי משפט.

יעקב מרגי: תשאל אתה.

יבגני סובה: עוד חצי משפטי.

יבגני סובה: אנחנו פה מדברים – זו ועדת הכלכלה, לא קורונה, לא בריאות ולא רווחה.

יבגני סובה: אנחנו גלשנו פה עם הדיון.

יבגני סובה: גלשנו לתחומים שאני כבר שומע מכל הוועדות.

יבגני סובה: ועדת הכלכלה מפקחת על הנושאים הכלכליים.

יבגני סובה: אז זה הנושא שצריך לפקח.

יבגני סובה: אני מבין שנושא פתיחת השמיים הוא חשוב.

יבגני סובה: אני מבין שרשימת המדינות שייפתחו זה חשוב.

יבגני סובה: אבל יש דברים שאנחנו יכולים להתווכח וחייבים להתווכח.

יבגני סובה: זה יעזור להם.

יעקב מרגי: אנחנו ביקשנו את הביטחונות האלה.

יעקב מרגי: זה לטובת הכלכלה.

יבגני סובה: לא.

יבגני סובה: אני רק אומר שבואו נחזור לייעוד המקורי שלה.

יבגני סובה: יהיה לנו גם יותר קל לרכז את ההסתייגויות שאנחנו מבקשים מהגופים.

יעקב מרגי: תודה.

בועז טופורובסקי: יבגני, אתה לא שאלת.

בועז טופורובסקי: אני אשאל.

בועז טופורובסקי: קודם כול, את אל על אני רוצה לשאול.

בועז טופורובסקי: אני מבין שללקוחות ישראלים עוד לא הוחזרו כספים.

בועז טופורובסקי: האם ללקוחות שאינם ישראלים הוחזרו כספים בגלל הוראות שפחות מקלות משלנו במקומות אחרים?

בועז טופורובסקי: אם הוחזרו הכספים, כמה?

יעקב מרגי: אני חושב שהתשובה מובנית מדבריו של היועץ המשפטי של אל על, שהם צריכים להיות יותר מוטרדים מהישראלים.

יעקב מרגי: אבל שאלת, יענו לך.

בועז טופורובסקי: בואו נראה.

בועז טופורובסקי: הוא יענה.

בועז טופורובסקי: עכשיו, אני לא בא בטענות לחברות התעופה.

בועז טופורובסקי: לא בא בטענות, כי אין, נפל עליהן עולמן.

בועז טופורובסקי: השמיים נפלו עליהן, תרתי משמע.

בועז טופורובסקי: הן לא יכולות לעבוד.

בועז טופורובסקי: הן מאוד רוצות לעבוד, הן לא יכולות לעבוד.

בועז טופורובסקי: אנחנו באים ואומרים – הרי אנחנו משנים את החוק; המדינה משנה את החוק – באים ואומרים: אנחנו חושבים שבגלל המצב הקשה של חברות התעופה, אנחנו לא נבקש מהן להחזיר כסף שאין להן ללקוחות.

בועז טופורובסקי: אני בא ושואל את האוצר: בסופו של דבר, אנחנו מייצגים את אזרחי ישראל וטובת הלקוחות.

בועז טופורובסקי: אם אנחנו חושבים שצריך לשנות את החוק, אני שואל את שאול מרידור, ולגרום למצב שבו לקוחות לא יקבלו את כספם במקור, למה שהמדינה לא תיקח את הסיכון הזה במובן הזה – וזו ההסתייגות שהגשתי אז ואני מגיש אותה גם עכשיו – במובן הזה שתקים קרן גישור שתממן את הפער הזה של הזמנים האלה, תיתן את הכסף ללקוחות והיא תהיה מול המדינה בחוב הזה שחברות התעופה ייקחו והיא עוזרת לחברות התעופה לצאת מהבוץ?

בועז טופורובסקי: או לחלופין – עכשיו יש הלוואות בערבות המדינה או בערבות חלקית של המדינה – שתהיה תוספת בהלוואות האלה.

אוסנת הילה מארק: אבל זה מוגבל.

אוסנת הילה מארק: גם שם זה מוגבל.

בועז טופורובסקי: שתהיה תוספת בהלוואות האלה, שתהיה מוגדרת וצבועה בשביל החזר הכספים ללקוחות.

בועז טופורובסקי: כי לא יכול להיות שאנחנו מבקשים מהלקוחות להיות בנק בעצמם, לתת הלוואות חברות התעופה.

בועז טופורובסקי: בעצם לא מבקשים מהם; אנחנו מודיעים להם את זה.

בועז טופורובסקי: לכן אני חושב שאם באמת רוצים ומאמינים בחברות התעופה ורוצים לעזור להן, המדינה גם כאן צריכה לקחת את הסיכון, ולא להגיד על הלקוחות, שהם אזרחי ישראל, שהם לקוחות של חברת התעופה, לקחת את הסיכונים האלה.

יעקב מרגי: תודה.

יעקב מרגי: פינדרוס, רוצה להתייחס?

יצחק פינדרוס: לא.

יצחק פינדרוס: צריך להעביר את החוק.

יצחק פינדרוס: צריך לתת לחברות להתחיל לעבוד וחבל על כל יום.

יעקב מרגי: פרקטי.

יעקב מרגי: תמר, בבקשה.

תמר זנדברג: תודה רבה.

תמר זנדברג: אני רוצה להצטרף לדברים של בועז טופורובסקי.

תמר זנדברג: בעצם אנחנו פה מאריכים את החוק לעוד תקופה ולא מן הנמנע או כמעט די בטוח שנאריך אותה בעוד בעוד בעוד.

יעקב מרגי: לא, לא.

יעקב מרגי: לא.

תמר זנדברג: נראה.

יעקב מרגי: אני אומר: לא.

יעקב מרגי: אנחנו אתמול לא עשינו דרמה.

יעקב מרגי: זה יום דיון.

תמר זנדברג: לא.

תמר זנדברג: בסדר.

תמר זנדברג: אני אומרת- - -

יצחק פינדרוס: מה?

יצחק פינדרוס: אתה יודע אם תהיה עוד קורונה או לא?

בועז טופורובסקי: אני רוצה לראות שבראשון לאוקטובר יוחזר כסף למישהו.

יצחק פינדרוס: אתה יודע אם תהיה עוד קורונה או לא?

יעקב מרגי: לא קשור לקורונה או לא קורונה.

יעקב מרגי: אם היה קשור רק לקורונה אתמול, הדיון הזה לא היה מתקיים היום.

יעקב מרגי: אנחנו היו לנו ספקות כבדים גם לגבי המהלך הכלכלי מעבר לקורונה.

יבגני סובה: נכון.

יבגני סובה: נכון.

יעקב מרגי: פה קיבלנו תשובות על ביטחונות, שהמהלך הכלכלי יכול לאפשר השבת כספים גם אם פותחים את השמיים.

יעקב מרגי: רצינו במקביל לראות את מהלכים ברצינות של משרד הבריאות והצהרת הכוונות של משרד הבריאות שאכן הולכים לפתיחת השמיים לפחות במספר יעדים התחלתי.

יצחק פינדרוס: תרשה לי להיות סקפטי.

יצחק פינדרוס: זה לא תלוי בהם.

יעקב מרגי: אבל זה לא הדיון.

יעקב מרגי: איך אמרת לי יבגני?

יעקב מרגי: זה לא הדיון.

יעקב מרגי: בבקשה, תמר.

תמר זנדברג: גם אם זה היה הדיון, אני רוצה להגיד שאני ראיתי אתמול בוועדת הקורונה בדיון על פתיחת השמיים, ויש כוונות מאוד טובות, ולמשרד הבריאות יש כוונות.

תמר זנדברג: רק שיש לדבר הזה גם צד שני.

תמר זנדברג: ואני צופה שזה ייקח עוד זמן, ככל הנראה, עד שמספיק מדינות בעולם שיש לאן לנסוע אליהן, במיוחד אנשי עסקים ודברים כאלה, גם יקבלו ישראלים בלי חובת בידוד.

תמר זנדברג: כלומר, זה טלפון עם חוט עם שני צדדים.

תמר זנדברג: אז בואו נגיד שיש לנו כאן

תמר זנדברג: משבר כלכלי שצריך לפתור אותו.

תמר זנדברג: אני מאוד מזדהה עם מה שאמר חבר הכנסת טופורובסקי.

תמר זנדברג: הציבור הישראלי הוא לא בנק.

תמר זנדברג: הוא לא הבנק שצריך לספוג את הדבר הזה.

תמר זנדברג: אגב, יש דרך אחת שבה הציבור הישראלי כן יכול להוות בנק, וזה מרצון.

תמר זנדברג: יש היום הרי את כל הדרכים של מימון המונים שבעצם הציבור רוכש כרטיס עתידי.

תמר זנדברג: ויש חברות, אני לא יודעת, שמוכרות עכשיו כרטיסים די בזול.

תמר זנדברג: אני חושבת שחברות התעופה יכולות לעשות דבר מאוד יצירתי ולצאת עכשיו במכירת כרטיסים לשנת 2021 אולי לשנת 2022, אבל כשהציבור יודע, מרצון, כאשר אתה אומר:

תמר זנדברג: אני קונה עכשיו – מי שיכול להרשות לעצמו – נותן לחברות את הבנק הזה, את התזרים הזה, ואני מממש אותו בעתיד.

תמר זנדברג: אבל בעצם אנחנו פה דנים בכאלה שלא בחרו באופציה הזאת.

תמר זנדברג: הם בעצם איזשהו קהל שבוי שנתקע עם הכסף אצל חברות התעופה שלא רוצות לקרוס, וזה מובן.

תמר זנדברג: אבל כאן בדיוק מקומה של המדינה ומי שצריך לכסות את הפער הזה.

תמר זנדברג: אנחנו לא רוצים שהחברות יקרסו.

תמר זנדברג: אבל מצד שני, זה לא התפקיד של האזרחים, שגם ככה נתקעו משקי בית רבים מאוד בין הכיסאות עם משכנתה שצריך לשלם ואין מאיפה, ועם המון המון הוצאות שנתקעו.

תמר זנדברג: בעצם איזה לימבו כזה של מספר חודשים שהולך ומתארך, שאנחנו לא יודעים מה איתו.

תמר זנדברג: ולכן מה שחסר לנו פה הוא באמת התפקיד של המדינה אל מול הציבור הזה.

תמר זנדברג: בינתיים שמענו את המדינה רק אל מול החברות.

יעקב מרגי: אני חושב שהמהלכים שהמדינה עשתה – מייד ישיבו – היא גם שמה, אמנם אנחנו ציפינו במקום זה, שהסכום יהיה אפילו במענקים או בהלוואות של המדינה לטובת החזרת הכספים.

יעקב מרגי: אבל אי-אפשר לומר שהמדינה הייתה פסיבית.

תמר זנדברג: המדינה בינתיים נכנסה אל מול החברות.

תמר זנדברג: לא מול האזרחים, לא מול הציבור.

יעקב מרגי: נכון.

יעקב מרגי: ערבות מדינה בהנפקה, בהבטחה שאם הציבור לא יקנה, לא ירכוש בהנפקה, אז המדינה תרכוש את זה.

עידן רול: רק על הנפקה.

עידן רול: מה עם לגבי הלוואות של הבנקים?

תמר זנדברג: כן.

תמר זנדברג: אבל אני מדברת מול הציבור, מול משקי הבית.

יעקב מרגי: צודקת.

יעקב מרגי: צודקת.

תמר זנדברג: המדינה כרגע התנהגה כשחקן כלכלי אל מול החברות.

תמר זנדברג: היא פרסה את רשת הביטחון אל מול האזרחים, אל מול משקי הבית שקנו את אותם הכרטיסים.

תמר זנדברג: ופה זה מה שחסר לנו, כי אנחנו רואים שאנחנו ככל הנראה הולכים – זה לא דבר זמני.

תמר זנדברג: זה לא ה-14 באוגוסט וראשון באוקטובר וזהו.

תמר זנדברג: זה מצב קבוע.

יעקב מרגי: אוקיי.

תמר זנדברג: וזה בדיוק מסוג המצבים שבהם המדינה צריכה להיכנס ולתת היא את רשת הביטחון הזאת.

יעקב מרגי: תודה.

אחמד טיבי: היושב-ראש, - - - בבקשה.

יעקב מרגי: רגע.

יעקב מרגי: אגיע אליך.

יעקב מרגי: אגיע אליך.

יעקב מרגי: לא שכחתי.

אחמד טיבי: אני הכי פחות רלוונטי לנושא.

תמר זנדברג: הו, איזה בידוד.

תמר זנדברג: אתה מבודד.

יעקב מרגי: אחמד טיבי, ניתן לך את כל הכבוד ואת כל היחס הראוי.

יעקב מרגי: בבקשה, אוסנת.

אוסנת הילה מארק: אדוני היושב-ראש, דיברו פה על הפן הכלכלי, אבל אנחנו לא יכולים לנתק את הפן הכלכלי מהפן הבריאותי.

אוסנת הילה מארק: אני יודעת שיש כבר מדינות בעולם שמאפשרות לעשות בדיקה בשדה של חצי שעה, באים, עושים בדיקה ועולים לטיסה.

אוסנת הילה מארק: היום שמענו שצריכים להגיע 72 שעות לפני לנתב"ג, לקחת את הבדיקה ואז הם מקבלים תשובה.

אוסנת הילה מארק: בינתיים, נוסעים לא נוסעים.

אוסנת הילה מארק: ובדרך צריך גם להבין שהאנשים האלה עוד פעם מסתובבים.

אוסנת הילה מארק: אז יכול להיות שביום הראשון שהם עשו את הבדיקה הם לא חולים, אבל כשהם עולים למטוס הם הופכים להיות חולים.

אוסנת הילה מארק: וזה משהו שצריך לתת עליו את הדעת, לדעתי.

אוסנת הילה מארק: מעבר לכך, אני חושבת שהפן הכלכלי, שיש לו חשיבות עליונה בסיפור של אל על, לשמור את אל על כחברה לאומית, אני חושבת שזה נכון ושזה טוב להמשיך לתת לה את הגיבוי כדי שהיא תוכל גם לעמוד מול הצרכנים שקנו את כרטיסי הטיסה.

אוסנת הילה מארק: אבל אני חושבת, ויתקן אותי משרד הבריאות, אני הבנתי שהמכרז לבדיקות הוא עד ה-31 באוגוסט.

אוסנת הילה מארק: אז איך יפתחו את השמיים ב-15 באוגוסט?

אוסנת הילה מארק: זה משהו לא הגיוני.

שלמון: אמרנו.

אוסנת הילה מארק: לא שמעתי.

אוסנת הילה מארק: זה משהו שאני אשמח לקבל גם עליו תשובה.

אוסנת הילה מארק: כי אני חושבת שהפן הכלכלי והבריאותי דרים תחת אותה קורת גג, שאנחנו לא נוכל לנתק אותם.

אוסנת הילה מארק: תודה.

יעקב מרגי: תודה.

יעקב מרגי: שאול, לפני שאשחרר אותך, אתה רוצה להתייחס?

יעקב מרגי: או יש לך משהו להוסיף?

שאול מרידור: אני הייתי שמח, אבל בטח חבר הכנסת טיבי יכעס עליי אם אני אדבר לפניו.

יעקב מרגי: אה, נכון.

יעקב מרגי: אז חכה.

יעקב מרגי: צודק.

יעקב מרגי: צודק.

יעקב מרגי: על הדרך הזכרת לי את חבר הכנסת טיבי.

תמר זנדברג: איך אפשר לשכוח אותו?

אחמד טיבי: תמורת 15 מיליארד שקל - - -

יעקב מרגי: אני מבקש, רגע, אחמד טיבי.

יעקב מרגי: אתה לא ברשות דיבור עדיין.

יעקב מרגי: תקשיבי, זה טוב אפילו לתת לו את התחושה שכמעט שכחנו אותו.

יעקב מרגי: אנחנו התכנסו כאן היום כדי לפגוע בחוק טיבי.

יעקב מרגי: בבקשה, אדוני.

יעקב מרגי: מה יש לך לומר להגנתך?

אחמד טיבי: עכשיו, תורי?

אחמד טיבי: סליחה?

יעקב מרגי: כן.

יעקב מרגי: כן.

אחמד טיבי: תודה רבה.

אחמד טיבי: א', בישיבה הקודמת כאשר תוקן החוק בניגוד לדעתי, כאחד שיזם, ולהסתייגויות כלל חברי הכנסת, זה היה מובן שזה סופי.

אחמד טיבי: ואמרנו: לא כדאי ולא רצוי לחשוב על הארכה או על מתן עוד ארכה.

אחמד טיבי: ומה אמרנו?

אחמד טיבי: שהצרכן הוא לא הפתרון למצוקות הכלכליות לא של המדינה, לא של חברות התעופה.

אחמד טיבי: חברות התעופה נמצאות במשבר.

אחמד טיבי: אכן יש לעמוד לצדן ויש להציל אותן על ידי סיוע ישיר מהמדינה.

אחמד טיבי: לא על ידי פגיעה בצרכן ובאזרח, שהחוק המקורי בא לעמוד לצדו כנגד טעויות של חברות התעופה, עיכוב או ביטול וכדומה.

אחמד טיבי: ואתה באופן אישי, יושב-ראש הוועדה, דיברת ברוח הזאת.

אחמד טיבי: עכשיו, באופן מפתיע או לא מפתיע, כי אני ציפיתי שזו תהיה תגובת שרשרת.

אחמד טיבי: אני לא יודע אם לא יבקשו עוד ארכה, אם תהיה ממשלה בעוד שבועיים שלושה או בעוד חודש, בגלל הקורונה.

אחמד טיבי: ולכן אני מביע מורת רוח מהסגנון, מהשיטה, מהפגיעה המתמשכת, מהקלות שבה אפשר לבוא לוועדת הכלכלה ולבקש פטור מחובת הנחה בוועדת הכנסת ולהעביר את זה בקריאה שנייה ושלישית בצ'יק ולעזאזל האזרח, סליחה על הביטוי.

אחמד טיבי: עכשיו, אני לא הייתי ער לדיון שהתקיים לפני שנכנסתי.

אחמד טיבי: האם יש תאריך יעד לתחילת הטיסות?

אחמד טיבי: אף אחד לא יודע מתי יתחילו הטיסות בגלל בעיות מוכרות.

אחמד טיבי: איך אפשר לאשר דחייה אם לא יודעים מתי ישובו הטיסות בחזרה, ואז אפשר להתחיל לתת פיצוי והחזר לצרכנים.

אחמד טיבי: ולכן אני מאוד מאוד מאוד מתקומם על החוקים האלה, על החוק השני הזה, שהוא אנטי אזרחי, אנטי צרכני ברמות.

אחמד טיבי: תודה רבה.

יעקב מרגי: תודה רבה.

יעקב מרגי: עופר, בבקשה.

קריאה: יש לך הסבר?

עופר מלכה: כן.

שאול מרידור: אתם רוצים שאני אענה?

יעקב מרגי: שאול.

שאול מרידור: כן.

שאול מרידור: אני מודה לך.

שאול מרידור: אולי התשובה שלי היא, מרוב השאלות שנשאלתי, קשורה למה שאני עושה ביום-יום.

שאול מרידור: תראו, קודם כול, הערה.

שאול מרידור: אנחנו משרתי ציבור וככאלה אנחנו אמורים גם לשקול את השיקול הציבור.

שאול מרידור: ואני אומר לכם שגם הוא עומד לנגד עינינו.

שאול מרידור: והסברתי קודם שהחלופות הן לא האם הציבור יקבל היום את הכסף או בראשון לאוקטובר.

יעקב מרגי: אם הוא יקבל בכלל.

שאול מרידור: אני חושב שחלופה האמיתית היא אם הוא יקבל את הכסף.

שאול מרידור: והדרך לקבל את הכסף היא דרך קשה.

שאול מרידור: אבל היא עושה שינוי מאוד גדול בתוך חברת אל על עם הרבה התייעלות.

שאול מרידור: היא עשתה הרבה מאוד צעדים כדי להגיע - - - חבילת סיוע שיש בה הרבה מאוד - - - אתם צודקים, אבל היא הכרח כדי להגיע לשלב שבו אפשר יהיה לקבל את הכסף.

שאול מרידור: אם החוק לא יתוקן, אז אל על תהיה במצב שבו היא לא יכולה לשלם את הכסף - - -חוקית.

שאול מרידור: זה יכול להיות מצב שבעיניי שמסכן את החברה, וחבל להגיע לשם.

שאול מרידור: אבל אני רוצה להגיד עוד מילה על הציבור ועל ההבדל בין חברת אל על או היעדר ההבדל לבין חברת - - -.

שאול מרידור: כשאדם קונה מוצר לפני וצריך לקבל את המוצר או את החזר עליו, חלים עליו הרבה מאוד חוקים, על החברה שצריכה להחזיר לו.

שאול מרידור: בישראל, אחד מהם בתעופה הוא החוק שיזם חבר הכנסת טיבי.

שאול מרידור: וצריך לזכור שבהקשר הזה אדם שקנה כרטיס תעופה לא שונה מאדם שקנה כרטיס מחול או אדם שקנה מטבח או אדם קנה לא משנה מה.

שאול מרידור: המשק הישראלי עובר טלטלה חריפה.

שאול מרידור: בטלטלה הזאת יש לא מעט עסקים שלא מצליחים לעמוד בתשלומים שלהם.

שאול מרידור: ויש לא מעט אזרחים שקנו דברים בכסף טוב ולא מצליחים לקבל החזר או מחייבים אותם בכסף מלא למרות מצבם הכלכלי.

שאול מרידור: באמת הרבה מאוד - - - קשות.

שאול מרידור: לקחת דווקא את ענף תעופה והכרטיס הטיסה ועכשיו להגיד למדינה לתת אותו באופן ישיר ולא החברה, אני חושב שזה דבר לא נכון.

שאול מרידור: אני אגיד יותר מזה.

שאול מרידור: אם אל על כל מה שהיה קשור בה הוא אם חייבת או לא חייבת להחזיר כסף, לצערי הרב, לא היינו יושבים פה היום.

שאול מרידור: כי מדינת ישראל לא הייתה נחלצת לעזור לענף.

שאול מרידור: הסיבה שמדינת ישראל עוזרת ענף התעופה בפרט היא, קודם כול, הצורך שלנו בתעופה ישראלית.

שאול מרידור: ולכן ההצעות שמדברות על זה שדווקא- - -

יעקב מרגי: שאול, אתה רוצה את החוק הזה?

שאול מרידור: כן.

שאול מרידור: אבל אני מנסה לענות על שאלות.

יעקב מרגי: רגע, אתה רוצה את החוק הזה?

שאול מרידור: אני חושב שהוא חשוב לנו - - -

יעקב מרגי: אז תקצר כדי שנספיק להעביר אותו.

יצחק פינדרוס: כדי שאפשר לבוא לוועדת הכנסת.

עידן רול: אדוני היושב-ראש - - -

יעקב מרגי: נראה לי שאתה עושה לי פיליבסטר.

עידן רול: אדוני היושב-ראש, יש לנו שאלות ספציפיות.

יעקב מרגי: אני מהנימוס נתת לך.

יצחק פינדרוס: יעקב, יש לנו עוד ועדת הכנסת.

יעקב מרגי: כן.

יעקב מרגי: כן.

יעקב מרגי: יאללה.

יעקב מרגי: אז שאול, תקצר.

שאול מרידור: אני סיימתי.

שאול מרידור: תודה רבה.

עידן רול: אנחנו רוצים לדעת מה קורה אם הבנקים לא מאשרים את הלוואה.

יעקב מרגי: ששש.

יעקב מרגי: לא שומעים.

יעקב מרגי: לא שומעים.

שאול מרידור: סיימתי.

שאול מרידור: תודה רבה.

יעקב מרגי: תודה רבה.

יצחק פינדרוס: יותר טוב.

בועז טופורובסקי: שאול, לא ענית על השאלה לגבי קרן הפיצוי.

יעקב מרגי: שאול, היו שאלות של עידן רול ושל בועז.

שאול מרידור: אני עונה.

שאול מרידור: אני לא חושב שהמדינה צריכה להקים קרן.

שאול מרידור: לא צריך עוד הלוואה, דרך אגב, זה בתוך ההלוואה - - -

אוסנת הילה מארק: אז אתה לא רוצה לתת כלום.

יעקב מרגי: רגע, אוסנת.

יעקב מרגי: חבל לי על הזמן.

אוסנת הילה מארק: הכול יבוא - - -

יעקב מרגי: אוסנת.

עידן רול: זה לא מה ששאלתי.

שאול מרידור: - - - והמדינה לא צריכה להתערב באופן ישיר ולהפסיד כסף על לקוחות שחברה עסקית חייבת להם.

שאול מרידור: זו החברה שצריכה לעשות.

שאול מרידור: אם היא תעמוד בתנאים, היא תצליח - - -

אוסנת הילה מארק: אם היא לא תעמוד, אז היא תתרסק והכול בסדר.

אוסנת הילה מארק: מרידור, הבנו אותך.

אוסנת הילה מארק: אתה לא רוצה להכניס את היד לכיס של המדינה בכלום.

תמר זנדברג: אתה אומר שאתה רוצה חוק.

תמר זנדברג: המטרה של החוק היא לפטור את החברה מלעשות את זה.

תמר זנדברג: זה לא שהחברה תשלם ולא המדינה.

תמר זנדברג: זה האזרחים ישלמו.

יעקב מרגי: תודה.

יעקב מרגי: תודה.

יעקב מרגי: שאול, בבקשה.

שאול מרידור: לא.

שאול מרידור: לא צריך לפטור אותה, אלא לדחות כדי שהיא תוכל לשלם.

שאול מרידור: תודה.

יעקב מרגי: תודה.

עידן רול: אני לא קיבלתי תשובה.

יעקב מרגי: מה השאלה ששאלת אתה?

עידן רול: השאלה הייתה: מה קורה?

עידן רול: מה תוכנית הגיבוי במידה שאף בנק, לצורך העניין, לא מוכן לתת את ההלוואה?

עידן רול: האם המדינה מתכוונת להגדיל את הסיוע?

עידן רול: מה המדינה מתכוונת לעשות או שהצרכנים יתקעו?

עידן רול: הרי הכול תלוי פה באיזה מארג, שדבר תלוי בדבר.

יעקב מרגי: אני חושב שהייתה תשובה.

יעקב מרגי: המדינה מחויבת לכך - - -

שאול מרידור: - - -

יעקב מרגי: תן רגע, שאול, ברשותך.

יעקב מרגי: המדינה מחויבת לכך שאל על לא תיפול.

קריאה: - - -

יעקב מרגי: רגע.

יעקב מרגי: היא גיבתה זאת במעשים.

יעקב מרגי: אתה רוצה ממנו עכשיו, בשלב המשא ומתן וההסדרים, שהוא יגיד לאל על: בכל מקרה, אל תדאגי, אני מציל אותך?

עידן רול: לא.

עידן רול: אבל אני חושב - - -

יעקב מרגי: היא עשתה את זה וגיבתה את זה במעשים, בערבות מדינה, בהנפקה כשהיא ערבה להנפקה.

יעקב מרגי: מה עוד אתה רוצה?

עידן רול: אני לא חושב שהיא גיבתה את זה במעשים.

יעקב מרגי: בבקשה, שאול.

יעקב מרגי: סליחה שעזרתי לך.

יעקב מרגי: גם ככה אתה לא עוזר לי.

שאול מרידור: - - - יושב-ראש הוועדה, שדיבר - - - אני חושב שהמדינה עושה פה צעדים שלא נעשו אף פעם.

שאול מרידור: אז תזכרו, מדובר בחברה פרטית עם בעלים פרטיים.

שאול מרידור: יש פה צעדים באמת מאוד מאוד חריגים שאנחנו עושים.

שאול מרידור: ואני חושב שעשינו הרבה.

שאול מרידור: ואם תדחה את זה, אני מתנצל מראש, אין לי כוונה לפרט מה נעשה.

שאול מרידור: אני אגיד עוד פעם: מדינת ישראל מחויבת לשמור על תעופה ישראלית.

שאול מרידור: כך היא תעשה.

שאול מרידור: ואני חושב שעד היום אנחנו עושים את זה.

קריאה: יש סתירה פנימית בדבריו.

עידן רול: יש המון נעלמים באוויר.

עידן רול: אני לא מקבל תשובות.

עידן רול: באמת, אני מתנצל.

עידן רול: אבל יש פה שרשרת של גורמים שצריכים להתממש כדי שבסוף הצרכנים יקבלו את הכסף.

עידן רול: אם התשובה היא, בכל כבוד, אבל אם התשובה היא: אנחנו לא יכולים לפרט מה יקרה אם אחד הגורמים לא מתממש - - -

יעקב מרגי: הוא צודק.

עידן רול: בסדר.

עידן רול: הוא צודק.

עידן רול: אני מרגיש אחראי - - -

יעקב מרגי: עידן, זכותך.

עידן רול: אני חושב שאני הנאמן של כסף של הצרכנים, ואני כאילו מצפה – אמירות כלליות מאוד לפרוטוקולים.

עידן רול: איפה הנתונים?

יצחק פינדרוס: יעקב, יעקב, אנחנו - - -

יעקב מרגי: שמעתי אותך.

יעקב מרגי: עידן, שמעתי.

בועז טופורובסקי: - - -

יעקב מרגי: בועז, לא להפריע.

בועז טופורובסקי: - - -

יעקב מרגי: רבותיי.

שאול מרידור: - - -

יעקב מרגי: שאול, תודה.

יעקב מרגי: שאול, תודה.

יבגני סובה: אגב, אדוני היושב-ראש, לקבלת למה זה בראשון באוקטובר?

יבגני סובה: זו השאלה הכי חשובה.

יבגני סובה: למה בראשון באוקטובר?

יבגני סובה: אז בואו תדחו את זה בחצי שנה, זהו.

יעקב מרגי: יבגני, ההסתייגות שלך ידועה.

יעקב מרגי: בבקשה, מנכ"ל משרד התחבורה.

עופר מלכה: נשאלו כאן מספר שאלות.

יעקב מרגי: אבל בקצרה.

יעקב מרגי: אנחנו לא פותחים את הדיון מחדש.

עופר מלכה: אין בעיה.

עופר מלכה: נשאלו שאלות ואני אענה עליהן.

עופר מלכה: אבל צריך לראות את התמונה בצורה מאוד מאוד רחבה.

עופר מלכה: בעולם בכלל כל ענף התעופה בקריסה.

עופר מלכה: כל מדינה מצאה את הדרך שלה איך להתמודד עם משבר התעופה בתחומה.

עופר מלכה: יש כאלה שהזרימו כסף לחברות.

עופר מלכה: יש כאלה שלקחו בעלות.

עופר מלכה: מדינת ישראל בחרה לעשות את זה במתווה ששאול הציג ואני דיברתי עליו.

עופר מלכה: לגבי התעופה הישראלית, זה דבר שחשוב מאוד לשמור אותו.

עופר מלכה: צריך להבין שלא מדובר פה רק בהחזרת כסף לנוסעים, אלא בכלל בשמירה על אלפי עובדים ועל מקומות העבודה שלהם, בטח בתקופה הזו.

עופר מלכה: וזה דבר שלא עולה פה בדיון וצריך לעלות בדיון.

עופר מלכה: המטרה שלנו היא לא רק להחזיר את הכסף, המתווה הזה שאנחנו מציעים גם מחזיר את הכסף וגם שומר על מקומות עבודה של אלפי משפחות ואלפי עובדים.

עופר מלכה: לגבי התייחסות בפועל, אל על היא חברה, כמו שאמר שאול ואמרו פה לא מעט, היא חברה עסקית, היא חברה פרטית.

עופר מלכה: המתווה שאנחנו מציעים הוא הצעת המדינה איך לעזור כדי שהתעופה הישראלית תשמור על עצמאותה, ולא נמצא את עצמנו ללא חברת תעופה.

עופר מלכה: חס וחלילה, בעת משבר שלא יהיה לנו איך להביא לפה דברים.

עופר מלכה: ועל הדבר הזה משרד התחבורה ושרת התחבורה נלחמים.

עופר מלכה: וזה קו המדיניות ששרת התחבורה מובילה: לשמור על העצמאות התעופתית של ישראל דרך שמירת החברות.

עופר מלכה: בדרך שמירת החברות – לשמור על החזרת הכסף לנוסעים.

עופר מלכה: השרשרת הזו במתווה המוצע זה הפתרון שמקיים את כל הדברים האלה.

יעקב מרגי: רבותיי, יש פה רעש.

עופר מלכה: חבר הכנסת יגבני, הצעת לפתוח מוקד לפניות הציבור.

עופר מלכה: מוקד שמטפל בפניות הציבור צריך להיות בחברות.

עופר מלכה: אין לנו שום בעיה ואנחנו בקשר עם החברות, בקשר כמעט יום-יומי כדי לראות איך התהליך מתבצע, איך אל על עומדת באמת ב-31 לחודש בהנפקה.

עופר מלכה: אנחנו יחד עם משרד האוצר מוודאים שהם עומדים בכל מה שהם מתחייבים להגשת תשקיפים, לכל הדברים.

יבגני סובה: לא.

יבגני סובה: התכוונתי גם לחברות זרות.

עופר מלכה: אנחנו גם נהיה בקשר עם אל על לגבי - -

יבגני סובה: התכוונתי גם לחברות זרות.

יעקב מרגי: ששש.

עופר מלכה: - - מענה לציבור.

עופר מלכה: אין לנו שום בעיה לעשות את זה.

עופר מלכה: צריך לזכור שאנחנו לא צד לתהליך הזה ואי-אפשר לגרור אותנו כצד לתוך התהליך הזה של השבה לפניות הציבור.

יעקב מרגי: תודה.

לאה ורון: רבותיי, האורחים שלנו שהצטרפו ולא נרשמו לדיון מתבקשים לצאת בגלל מכסת האנשים שמותר לנו שיהיו באולם בעידן הקורונה.

לאה ורון: אז בבקשה.

יעקב מרגי: גברת לאה מנומסת.

יעקב מרגי: העוזרים שלא חיוניים פה שלא יהיו.

יעקב מרגי: בבקשה, נא לסכם.

עופר מלכה: לגבי נושאים שעלו בנוגע לסוכני נסיעות, שרת התחבורה פגשה את איגודי סוכני הנסיעות ופגשה אך השבוע את שר התיירות כדי לקדם מתווים של שיתופי פעולה והצעות איך אנחנו עוזרים להביא הנה תיירים, אם זה במודל של קפסולות, ואיך אנחנו פועלים ודוחפים אל מול משרד הבריאות את כל נושא של אנשים העסקים הזרים שיבקרו כאן והישראלים שיבקרו בצד השני.

עופר מלכה: לגבי מה שחברת הכנסת זנדברג העלתה, הרי שאנחנו דנים היום בהחזרת כרטיסי טיסה לכל אותם אנשים שקנו מראש.

תמר זנדברג: - - -

יעקב מרגי: נא לא להפריע.

יעקב מרגי: הוא עונה לך.

שלמון: ואת מדברת על אלה שיקנו ראש.

תמר זנדברג: נכון.

עופר מלכה: אז אני חושב שהמודל הזה שאנחנו מציעים נועד להציל את אותם כספים שהושקעו מראש.

תמר זנדברג: אני יודעת.

תמר זנדברג: אמרתי.

עופר מלכה: ולכן אפשר לטעון שהמודל נכשל, כי הינה אנחנו כאן ביום הזה מנסים לראות איך אנחנו מכניסים את הכסף.

עופר מלכה: ואם תעזרו ותתמכו בהארכה, אנחנו ניתן ודאות שהכסף הזה יחזור.

עופר מלכה: כי אם לא ניתן ודאות, החברה תתרסק וכסף לא יחזור.

תמר זנדברג: על זה קיימנו ויכוחים ארוכים עוד בפעם הקודמת.

תמר זנדברג: אני לא רוצה לחזור על זה.

יבגני סובה: מה הכלים שלך מול חברות זרות שלא רוצות להשיב?

עופר מלכה: אבל בחרות הזרות המדינות שפכו כסף לתוך החברה.

יבגני סובה: לא.

יבגני סובה: מה הכלים שלך כמדינה מול חברות זרות?

יעקב מרגי: יבגני.

יבגני סובה: איך הן ישיבו כסף שהן לא רוצות?

יבגני סובה: אתה כל פעם משנה חוק, לא אתה, המדינה משנה חוקים.

יבגני סובה: החברות הזרות לא רוצות להחזיר את החוב.

יעקב מרגי: יבגני, אני לא פותח דיון עכשיו.

יעקב מרגי: שאלת שאלה, הוא נתן לך תשובה.

יעקב מרגי: נא לסכם, עופר.

עופר מלכה: אני מסכם.

עופר מלכה: אנחנו מדברים עם משרד הבריאות לא רק על לחזור ממדינות ירוקות ולטוס לירוקות, אלא גם לאדומות כדי להגדיל את האופציה של ישראלים לבקר בחו"ל ולחזור או בלי בידוד או עם בידוד מקוצר.

תמר זנדברג: כרגע יש מדינה אחת שאפשר לטוס אליה בלי בידוד, וזה אחרי שהוא עבר בוועדת הקורונה – לגאורגיה.

עופר מלכה: כרגע, למען האמת, אפשר לטוס לכל המדינות.

יעקב מרגי: היום טסים כולם דרך טורקיה.

יעקב מרגי: נו, מה את רוצה?

יעקב מרגי: לאן שאת רוצה אפשר לטוס.

עופר מלכה: לגבי השאלה של חברת אוסנת, המכרז - - -

תמר זנדברג: לא נכון - - -

אוסנת הילה מארק: רגע, רגע.

אוסנת הילה מארק: תנו לו רגע.

יעקב מרגי: רגע.

עופר מלכה: את שאלת: מתי מסתיים המרכז?

עופר מלכה: המכרז מסתיים ב-31 באוגוסט.

עופר מלכה: את דיברת על התאריך אמצע אוקטובר.

עופר מלכה: אמצע אוקטובר הוא תאריך היעד לפתיחת המעבדות בטרמינל 3 בנתב"ג.

עופר מלכה: אנחנו, כפי שאמרתי, מנסים להקדים את זה.

אוסנת הילה מארק: ועכשיו הם נמצאים בסיטואציה שהם כבר לוקחים את זה - - -

עופר מלכה: המכרז עכשיו באוויר.

עופר מלכה: המכרז מסתיים בסוף החודש.

עופר מלכה: בשבוע הראשון של ספטמבר יוכרז זוכה, והזוכה יתחייב להקים את המעבדה עד אמצע אוקטובר, 45 ימים מיום הזכייה.

יעקב מרגי: תודה.

עופר מלכה: ועד אז, כפי שנאמר פה, לפני שנכנס, משרד הבריאות, אנחנו בקשר איתו, להקצות בדיקות מתוך המאגר כדי לאפשר את כל התנעת התהליך.

יעקב מרגי: תודה.

יעקב מרגי: גברתי, רת"א.

רננה שחר: כן.

יעקב מרגי: תאמרי לנו לגבי השינויים.

יעקב מרגי: מה הגענו להבנות, להסכמות לגבי השינויים?

יעקב מרגי: רגע, את רוצה להציג את השינויים או שנתחיל את הקראה של התיקון?

יעקב מרגי: אנחנו הקראנו אתמול את התיקון?

יעקב מרגי: לא.

רננה שחר: לא, אדוני.

רננה שחר: לא הקראנו.

יעקב מרגי: אז תקריאי.

יעקב מרגי: תקשיבי, יש לי הצעת ייעול.

יעקב מרגי: תקריאי את הנוסח שאת מבקשת והיועץ המשפטי יתערב כשאנחנו נדבר על החלופות.

רננה שחר: מאה אחוז.

יעקב מרגי: בבקשה.

רננה שחר: אני אקריא את הנוסח כפי שהוצע על ידי הממשלה.

יעקב מרגי: אתמול דיברנו על הקטע הזה של אישור רואה חשבון ושאלנו אוטומטית: למי מגישים?

יעקב מרגי: מה עושים עם זה?

יעקב מרגי: וזה גם אחד – אף אחד לא מפריע, אף אחד לא מבקש רשות דיבור; מרגע הזה רק אם אני מבקש – ואתמול אמרנו, וזה מה שהקפיץ גם את חברי הוועדה, אנחנו לא אוהבים לרמות את עצמנו, בטח שלא את האחרים.

יעקב מרגי: אם מבקשים אישורים זה למטרה מסוימת.

יעקב מרגי: אז אמרנו: אם יש מנגנון בדיקה, מה עושים עם הצהרה הזו?

יעקב מרגי: איך עושים?

יעקב מרגי: וזה עד כדי כך שאפילו רצינו לפגוע בכלל הצרכנים.

יעקב מרגי: אמרתי: תורידו את זה, תורידו את ה-70%.

יעקב מרגי: אבל במחשבה שנייה, למה לפגוע בצרכנים אם יש חברות שלא נפגעו ביותר מ-70%?

יעקב מרגי: למה לעכב להם את זה?

יעקב מרגי: למה לתת להם ליהנות מהפגיעה הזו?

אימאן ח'טיב יאסין: בדיוק.

יעקב מרגי: אז התפשרנו, הבנו.

יעקב מרגי: אבל ישנה חלופה שהציע הייעוץ המשפטי של הוועדה שהיא אכן יותר ראויה, גם לא שמה את הוועדה ואת דברי החקיקה ללעג.

יעקב מרגי: בבקשה, תציג אותה.

רננה שחר: אדוני, אתה מוכן שאני אגיד למה אנחנו חושבים שההצהרה היא טובה?

יעקב מרגי: את מוכנה לשמוע את החלופה?

יעקב מרגי: אולי הוא ישכנע אותך מאתמול לעכשיו?

יעקב מרגי: בבקשה, איתי.

איתי עצמון: אני אומר רק שהופץ לקראת הדיון ומונח עכשיו על השולחן הוועדה נוסח שכולל שתי חלופות.

איתי עצמון: את החלופה הראשונה הקריאה היועצת המשפטית של רשות התעופה האזרחית.

יעקב מרגי: תקריא.

יעקב מרגי: בוא, נעשה יעיל.

יעקב מרגי: תקריא לנו את החלופה השנייה.

איתי עצמון: החלופה השנייה מופיעה בעמוד השני: אני רק אוסיף ואומר שבניגוד לנוסח הממשלתי, כאן אכן לא מדובר על איזשהם מסמכים שצריך להגיש ואין בדיקה - - -

יעקב מרגי: ולא יעשו איתם כלום.

איתי עצמון: אין בעצם בדיקה של הגורמים הממשלתיים, שהבנו שגם לא תהיה בדיקה, לפי הנוסח שהציעה הממשלה.

איתי עצמון: ולכן הוצע הנוסח הזה בהנחיית יושב-ראש הוועדה.

איתי עצמון: אני כן אוסיף ואומר שלהבנתי חשוב לתת את הדעת לכך שהצרכנים לא בהכרח ידעו שאכן אותה חברה הודיעה בכתב למנהל רשות התעופה האזרחית על ירידה בהכנסות ועל כך שהמועד להשבת הכספים לגביהם נדחה.

איתי עצמון: אני מציע לשקול שכל חברה כן תודיע באיזושהי דרך, לרבות בדרך אלקטרונית, לאותם צרכנים רלוונטיים שהמועד להשבת התמורה לגביהם נדחה, בנוסף להודעה באתר האינטרנט, ההודעה הכללית.

יעקב מרגי: אוקיי.

יעקב מרגי: אני ממליץ לאשר את החלופה השנייה, כי אני חושב שזה משריין, זה חושף את החברות לתביעה במידה שהן לא ידווחו אמת.

יעקב מרגי: אני מוכן לשמוע למה את חושבת שהחלופה א' היא טובה יותר.

רננה שחר: אני רוצה להגיד – זה נכון, שאין לנו יכולת לבדוק את הנכונות של ההצהרה.

רננה שחר: אבל אנחנו כן מאמינים, קוראים רגולציה עצמית.

רננה שחר: אני בטוחה שאתם מכירים את התפיסות על זה.

רננה שחר: ואנחנו כן מאמינים שמנכ"ל שצריך לחתום על הצהרה ורואה חשבון שצריך לחתום על אישור זה דבר יותר טוב מאשר לחייב את כוח האדם הפקידותי כלשהו להוציא אישורים כאלה ואחרים.

רננה שחר: לנו זה נשמע שלמנכ"ל חברה, שלרואי חשבון יש אחריות אישית.

יצחק פינדרוס: יעקב, שלוש חברות - - -

יעקב מרגי: כל החברות.

יעקב מרגי: זה חוק חל על כל החברות.

יצחק פינדרוס: למה?

יצחק פינדרוס: שלוש חברות.

יעקב מרגי: החוק חל על כל החברות.

יצחק פינדרוס: מה זה כל החברות?

יצחק פינדרוס: החברות הישראליות.

יעקב מרגי: לא.

יעקב מרגי: מה פתאום?

קריאה: כל חברות התעופה שטסות מישראל.

יצחק פינדרוס: אה, גם - - -

יעקב מרגי: כן.

יעקב מרגי: כן.

לאה ורון: החברות החזקות, לופטהנזה - - -

יעקב מרגי: גברתי, אני אשאל שאלה עכשיו.

רננה שחר: כן.

יעקב מרגי: אם אני אעביר את חלופה ב', אתם ממשיכים להתעקש להעביר את החוק?

רננה שחר: כן.

יעקב מרגי: אני אתעקש על חלופה ב'.

רננה שחר: אני אין לי מה להגיד.

רננה שחר: - - -, נכון?

יעקב מרגי: אני מאוד מודה לך שאין לך מה להגיד.

יעקב מרגי: בבקשה, אדוני.

חיים בורובסקי: אנחנו נרצה להעביר את החוק גם עם החלופה ב'.

יעקב מרגי: גם עם חלופה ב'.

יעקב מרגי: תודה רבה.

יעקב מרגי: אנחנו נגשים להסתייגויות.

יעקב מרגי: אין דיון עכשיו.

אוסאמה סעדי: הסתייגויות?

יעקב מרגי: כן.

לאה ורון: כן, של חבר הכנסת יבגני סובה.

יבגני סובה: כן.

יעקב מרגי: יש יעילות בדיון אצלנו, אדוני.

אוסאמה סעדי: הסתייגויות.

יעקב מרגי: כן.

יעקב מרגי: יש לך הסתייגויות?

אוסאמה סעדי: כן.

יעקב מרגי: הגשת אותן?

אוסאמה סעדי: עכשיו.

יעקב מרגי: איפה?

אוסאמה סעדי: בעל-פה.

אוסאמה סעדי: מה?

יעקב מרגי: מה בעל-פה?

אוסאמה סעדי: זה בכתב?

יעקב מרגי: גברת לאה, את רוצה?

יעקב מרגי: הוא רוצה להגיש את ההסתייגויות בעל-פה.

איתי עצמון: אפשר להגיש בדיון.

איתי עצמון: מותר להגיש.

אוסאמה סעדי: נו, למה לא?

לאה ורון: הוא יכול להגיש.

איתי עצמון: להציג בעל-פה.

יעקב מרגי: הצהרה.

לאה ורון: זה בינתיים עוד לא בשלב הסתייגות.

לאה ורון: זו הצעה שהוועדה שוקלת ומצביעה.

איתי עצמון: זו הצעה שהוועדה מצביעה.

יבגני סובה: אני רוצה לבקש הסתייגות בשם כל חבריי לסיעה.

יעקב מרגי: הגשת.

יבגני סובה: כן.

יבגני סובה: לא.

יבגני סובה: אני רק ביקשתי - - -

איתי עצמון: יבגני סובה, הסתייגויות שהגשתם הן בשם כל חברי סיעת ישראל ביתנו.

יבגני סובה: בשם כל חברי הסיעה.

יעקב מרגי: הסתייגויות סיעתיות של ישראל ביתנו, כתבת.

יבגני סובה: לא.

יבגני סובה: אני רק אומר, כי איתי אמר להגיד את זה לפרוטוקול.

יעקב מרגי: יש הסתייגויות סיעתיות נוספות שרוצות?

יעקב מרגי: מישהו רוצה להגיד הסתייגות?

אימאן ח'טיב יאסין: כן, של המשותפת.

יעקב מרגי: רק אמירה, בקשה שלי, אני חושב שחברי הכנסת גילו באמת אחריות בדחייה הראשונה, גם של האופוזיציה.

יעקב מרגי: הם נהגו באחריות.

יעקב מרגי: אני חושב שגם פה מתבקש.

יעקב מרגי: למרות הכעסים, למרות התסכול מעצם התיקון של החוק, אני חושב שהוא מתבקש.

יעקב מרגי: כי החלופה השנייה היא גרועה יותר.

יעקב מרגי: חלופה של קריסה ושל השבתה טוטאלית היא גרועה יותר.

יעקב מרגי: לכן אני מבקש להצטרף כולם ביחד.

יעקב מרגי: אין פה לא קואליציה-אופוזיציה.

יעקב מרגי: אבל בכל אופן, יש הסתייגויות.

יעקב מרגי: בבקשה אדוני.

אוסאמה סעדי: כן.

אוסאמה סעדי: אנחנו מתנגדים לחוק.

אוסאמה סעדי: אתה זוכר שאני הייתי במליאה, מהאחרונים שהיינו, אני ואתה.

אוסאמה סעדי: ואני היחיד שעלה ודיבר על החוק הזה.

אוסאמה סעדי: ואמרתי: זה חוק שפוגע באזרחים.

אוסאמה סעדי: והחברות הגדולות, עם כל הכבוד, לפחות החברות הישראליות – חברה שהמחזור שלה יורד ב-70%, אז היא מקבלת וצריכה לקבל מענקים מהמדינה.

אוסאמה סעדי: אם היא מקבלת מענקים מהמדינה, האזרח ששילם לה את הכסף הוא הראשון שצריך לקבל את הכסף שלו בחזרה.

אימאן ח'טיב יאסין: שיקבל את הכסף.

אוסאמה סעדי: ולכן אנחנו מציעים לבטל את סעיף 1 לחוק.

איתי עצמון: זה שולל את עצם הצעת החוק.

אוסאמה סעדי: כן.

איתי עצמון: אז צריך להגיד מה התיקון שאתם מציעים?

יעקב מרגי: מה ההסתייגות?

אוסאמה סעדי: אנחנו אומרים - - -

יעקב מרגי: להצביע נגד החוק.

יעקב מרגי: אתה עושה את זה עכשיו או במליאה.

אוסאמה סעדי: לא.

אוסאמה סעדי: אנחנו אומרים: במקום 70% – 80%.

איתי עצמון: אוקיי.

אוסאמה סעדי: לחלופין, במקום 70% – 90%.

קטי קטרין שטרית: - - -

יעקב מרגי: קטי, מה אכפת לך? בשבילי.

אוסאמה סעדי: במקום "1 באוקטובר", יבוא "1 בספטמבר", "15 בספטמבר".

קריאה: סתם, קוראים לזה פיליבסטר.

אוסאמה סעדי: וההסתייגות האלה הן בשם כל הרשימה המשותפת.

אוסאמה סעדי: ואנחנו - - - דף חתימות.

יעקב מרגי: תודה.

יעקב מרגי: יש עוד הסתייגויות?

יעקב מרגי: טוב.

יעקב מרגי: תודה.

לאה ורון: סובה לא הציג את ההסתייגות שלו.

יעקב מרגי: הוא הציג אותה.

יבגני סובה: אני הצגתי.

יבגני סובה: אתה רוצה אני אציג?

לאה ורון: הוא הציג?

יעקב מרגי: הוא הציג.

יעקב מרגי: הציג.

לאה ורון: אז אני חלמתי.

יעקב מרגי: אז אנחנו עכשיו מצביעים.

עידן רול: מצביעים על ההסתייגויות?

יבגני סובה: רגע, אתה רוצה שאני אחזור על ההסתייגויות שלי?

יבגני סובה: אמרתי.

יעקב מרגי: לא.

יעקב מרגי: אמרת אותן.

יצחק פינדרוס: יעקב, אני רוצה להצביע.

יצחק פינדרוס: אני רוצה ללכת לוועדת הכנסת.

יצחק פינדרוס: יש ועדת הכנסת עכשיו.

יעקב מרגי: תקשיבו, אנחנו ב-10:30 בדיוק מתחילים להצביע על ההסתייגויות, כי חבר הכנסת טופורובסקי - - -

תמר זנדברג: מתי?

יעקב מרגי: ב-10:30 בדיוק.

תמר זנדברג: אז מה עושים מעכשיו עד 10:30?

אוסנת הילה מארק: למה?

אוסנת הילה מארק: אבל יש לנו גם ועדת כנסת.

אוסנת הילה מארק: יש לנו גם דברים אחרים.

אוסנת הילה מארק: בואו נגמור עם זה.

יעקב מרגי: בואי, אני אגיד לך.

יעקב מרגי: צריך גם הגינות.

יעקב מרגי: יש חבר כנסת של הוועדה כאן שהלך בשליחות שלי לבקש מוועדת הכנסת פטור מחובת הנחה.

תמר זנדברג: אה, הבנתי.

יעקב מרגי: אני אגנוב לו הצבעה.

תמר זנדברג: חס וחלילה.

יעקב מרגי: יכול להיות שהוא רוצה להתנגד.

יצחק פינדרוס: אני על זה צריך ללכת לוועדת הכנסת.

יעקב מרגי: אבל ב-10:30 פה כולם.

אוסנת הילה מארק: אבל אנחנו צריכים ללכת על זה לוועדת הכנסת.

יעקב מרגי: 10:30

יצחק פינדרוס: - - -

אוסנת הילה מארק: כן.

יעקב מרגי: אז אנחנו מכריזים על הפסקה עד 10:30.

לאה ורון: יופי.

יבגני סובה: יש לי תחושה שמנהלים אותך, אדוני היושב-ראש.

יעקב מרגי: לא, לא.

יעקב מרגי: אל תדאג.

יבגני סובה: כרגע ראיתי פה משהו שלא קורה בוועדה.

יעקב מרגי: טוב, רבותיי, נא לשבת.

יעקב מרגי: אני מחדש את ישיבת ועדת הכלכלה.

יעקב מרגי: אנחנו בשלב של הצבעה על ההסתייגויות.

תמר זנדברג: אני רוצה רק לפרוטוקול ולייעוץ המשפטי, אני רוצה להצטרף - - -

יעקב מרגי: רגע.

יעקב מרגי: לא שומעים אותך.

תמר זנדברג: אני רוצה להצטרף בשם סיעת מרצ להסתייגויות של הרשימה המשותפת.

יעקב מרגי: צירפנו אותך.

יעקב מרגי: ההצטרפות בעצם אמירתך.

יעקב מרגי: אבל בשביל הכבוד, אמרתי: צירפנו.

יעקב מרגי: תודה רבה.

יעקב מרגי: חברי הכנסת, אנחנו מצביעים.

לאה ורון: רגע, אני רוצה להודיע מי מצביע בשם מי.

לאה ורון: חבר הכנסת זוהר – במקום חברת הכנסת גולן; חבר הכנסת הלוי – במקום חברת הכנסת ברק; חברת הכנסת פרידמן – במקום חברת הכנסת וזאן; חבר הכנסת סעדי – במקום חבר הכנסת שחאדה.

יעקב מרגי: תודה רבה.

יעקב מרגי: מיקי, אתה מצביע במקום מאי גולן.

יעקב מרגי: שב איתנו.

יעקב מרגי: אנחנו מצביעים על סעיף 1.

יעקב מרגי: החלופה.

איתי עצמון: השאלה היא אם קודם כול מצביעים על ההסתייגויות של הרשימה המשותפת.

לאה ורון: על ההסתייגויות.

יעקב מרגי: אה, על ההסתייגויות.

יעקב מרגי: סליחה.

יעקב מרגי: סליחה.

לאה ורון: מצביעים על ההסתייגויות.

יעקב מרגי: נכון, על ההסתייגויות.

יעקב מרגי: מה זה?

יעקב מרגי: ודאי שההסתייגויות קודם.

איתי עצמון: ההסתייגויות של הרשימה המשותפת ומרצ, נכון?

יעקב מרגי: מי בעד ההסתייגויות?

איתי עצמון: הצעה במקום ירידה של 70% במחזור הכנסות – 80%, ולחלופין – 90%.

איתי עצמון: זו ההסתייגות הראשונה.

יעקב מרגי: מי בעד ההסתייגות הראשונה של סיעת הרשימה המשותפת ומרצ?

יעקב מרגי: שלושה.

לאה ורון: ארבעה.

יעקב מרגי: ארבעה.

יעקב מרגי: סליחה.

יעקב מרגי: מי נגד?

לאה ורון: שישה.

יעקב מרגי: שבעה.

לאה ורון: שבעה?

יעקב מרגי: שרן.

לאה ורון: אוקיי.

לאה ורון: ההצעה לא התקבלה.

לאה ורון: לא נתקבלה.

יעקב מרגי: אין נמנעים.

יעקב מרגי: ההצעה לא התקבלה.

אוסאמה סעדי: רוויזיה.

יעקב מרגי: אחר כך תעשה רוויזיה על הכול.

איתי עצמון: ההצעה הבאה: במקום המועד הנקוב בהצעת החוק, שהוא 1 באוקטובר, יבוא "1 בספטמבר", ולחלופין "15 בספטמבר".

יעקב מרגי: מי בעד ההסתייגות?

יעקב מרגי: ארבעה.

יעקב מרגי: מי נגד?

לאה ורון: שבעה.

יעקב מרגי: שבעה.

יעקב מרגי: לא נתקבלה.

אוסאמה סעדי: רוויזיה.

יעקב מרגי: מה אתה חדש?

יעקב מרגי: תגיש אחר כך רוויזיה.

אוסאמה סעדי: מתי אחר כך?

אוסאמה סעדי: סיימנו.

יעקב מרגי: בסדר.

יעקב מרגי: יש עוד הסתייגויות.

יעקב מרגי: הסתייגויות של ישראל ביתנו, יבגני סובה.

איתי עצמון: ההסתייגות הראשונה: משרד האוצר יעמיד קרן מיוחדת עבור תשלומי פיצויים לנוסעים שמועד ביטול הטיסה עבר תקופה של 120 יום ממועד ההמראה שהיה נקוב בכרטיס הטיסה.

יעקב מרגי: מי בעד ההסתייגות?

לאה ורון: שישה בעד.

יעקב מרגי: מי נגד?

לאה ורון: שבעה נגד.

יעקב מרגי: מי נמנע?

יעקב מרגי: אין נמנעים.

יעקב מרגי: לא נתקבלה.

יעקב מרגי: ההסתייגות לא עברה.

איתי עצמון: אני רק חייב להסב את תשומת הלב לכך שיכול להיות שההסתייגות הזו היא הסתייגות תקציבית.

איתי עצמון: אנחנו נצטרך לקבל הערכה ממשרד האוצר לגבי העניין הזה.

יעקב מרגי: אוקיי.

בועז טופורובסקי: כן.

בועז טופורובסקי: היא הסתייגות תקציבית.

בועז טופורובסקי: זה כבר קיבל בפעם הקודמת.

יבגני סובה: לא, לא.

יבגני סובה: זה אחרי זה.

יבגני סובה: זו הסתייגות חדשה.

איתי עצמון: ההסתייגות השנייה: משרד התחבורה ורשות להגנת הצרכן יפתחו בתוך 7 ימים מיום כניסת הוראת השעה לתוקף מוקד מיוחד לצורך טיפול בפניות הציבור מול חברות התעופה.

יעקב מרגי: מי בעד ההסתייגות?

לאה ורון: שישה בעד.

יעקב מרגי: מי נגד?

יעקב מרגי: מיקי.

לאה ורון: שבעה.

יעקב מרגי: שבעה נגד.

לאה ורון: ההסתייגות לא התקבלה.

לאה ורון: לא נתקבלה.

יעקב מרגי: ההסתייגות לא התקבלה.

יעקב מרגי: אין נמנעים.

יעקב מרגי: בבקשה, איתי.

איתי עצמון: ההסתייגות הבאה: הרשות להגנת הצרכן תרכז את הטיפול מול סוכנויות הנסיעות באשר להשבת הכספים ותעמיד מוקד מיוחד לרשות הציבור.

יעקב מרגי: מי בעד ההסתייגות?

לאה ורון: שישה בעד.

יעקב מרגי: מי נגד?

לאה ורון: שבעה נגד.

לאה ורון: ההסתייגות לא התקבלה.

לאה ורון: לא נתקבלה.

יעקב מרגי: ההסתייגות ללא התקבלה.

איתי עצמון: עכשיו אנחנו בהסתייגות של חבר הכנסת בועז טופורובסקי.

יעקב מרגי: של טופורובסקי, בבקשה.

איתי עצמון: ההסתייגות הראשונה: לאחר סעיף 1 להצעת החוק, יתווסף סעיף שלשונו: "השבת התמורה תהיה מיידית ותתבצע דרך קרן מימון גישור אשר תעמוד בערבות המדינה, שתיפרע על ידי מפעיל טיסה ומארגן, תוך 90 ימים ממועד ההמראה הנקוב בכרטיס הטיסה או עד יום י"ג בתשרי התשפ"א, 1 באוקטובר 2020, לפי המאוחר.

איתי עצמון: "

יעקב מרגי: מי בעד ההסתייגות?

לאה ורון: מי בעד ההסתייגות, רבותיי חברי הכנסת?

לאה ורון: חמישה.

יעקב מרגי: מי נגד?

יעקב מרגי: שישה בעד.

לאה ורון: אה, שישה.

לאה ורון: לא ראיתי.

יעקב מרגי: מי נגד?

יעקב מרגי: שבעה.

יעקב מרגי: לא נתקבלה.

יעקב מרגי: אין נמנעים.

יעקב מרגי: ההסתייגות לא התקבלה.

לאה ורון: לא התקבלה.

איתי עצמון: יש הסתייגות חלופית: יתווסף סעיף שלשונו: "ככל שמפעיל טיסה יקבל הלוואה בערבות המדינה, על ההלוואה לכלול את סך תשלומי השבת התמורה אשר מפעיל הטיסה מחויב אליהם לנוסעיו".

יעקב מרגי: מי בעד ההסתייגות?

יעקב מרגי: מי נגד?

יעקב מרגי: שבעה.

יעקב מרגי: לא נתקבלה.

יעקב מרגי: אין נמנעים.

יעקב מרגי: ההסתייגות לא התקבלה.

יעקב מרגי: אנחנו נגשים עכשיו?

איתי עצמון: להצבעה על החלופה, אני מבין, השנייה.

יעקב מרגי: אנחנו מצביעים כרגע על החלופה השנייה שהציג היועץ המשפטי של הוועדה, כפי שהקריא אותה, כולל התוספת של הדרכים האלקטרוניות?

יעקב מרגי: אנחנו מכניסים את זה?

איתי עצמון: זאת השאלה.

איתי עצמון: האם אתה מבקש להכניס?

יעקב מרגי: אני מבקש לא להכניס כדי לא לסרבל את זה ולמנוע נושא חדש.

יבגני סובה: מדבר על הפניות של החברות – חברות לפניות צרכנים להודיע?

יעקב מרגי: כן, כן.

יבגני סובה: לכל אחד צריך להודיע.

איתי עצמון: לא.

איתי עצמון: הוא ביקש לא להכניס.

יעקב מרגי: לא.

יעקב מרגי: לא להכניס את ההודעה.

יעקב מרגי: החלופה ב', כפי שהקריא אותה היועץ המשפטי של הוועדה.

יעקב מרגי: מי בעד אישור חלופה ב' לסעיף 1?

לאה ורון: שבעה.

יעקב מרגי: מי נגד?

לאה ורון: שישה.

יעקב מרגי: שישה.

יעקב מרגי: אין נמנעים.

אוסאמה סעדי: רוויזיה.

לאה ורון: מי אמר רוויזיה?

לאה ורון: נתקבלה.

יעקב מרגי: החלופה התקבלה.

יעקב מרגי: הסעיף התקבל.

איתי עצמון: כלומר, הצעת החוק התקבלה בקריאה שנייה ושלישית?

יעקב מרגי: הצעת החוק התקבלה.

אחמד טיבי: אני מבקש רוויזיה, אדוני היושב-ראש, ממקום מושבי.

אוסאמה סעדי: ביקשנו.

יעקב מרגי: הייתי נפגע עכשיו במקום אוסאמה סעדי.

יעקב מרגי: אבל לא נורא.

אחמד טיבי: לא, לא.

אחמד טיבי: הוא יודע - - -

יעקב מרגי: אנחנו ב-11:07 נתכנס כאן בכפוף לאישור יושב-ראש הכנסת.

יעקב מרגי: תודה רבה.

יעקב מרגי: כפוף לאישור יושב-ראש הכנסת.

יעקב מרגי: תודה.

יעקב מרגי: טוב.

יעקב מרגי: אני מתכבד לחדש את הישיבה בדיונים על הרוויזיות שהוגשו, נכון?

איתי עצמון: הוגשו שלוש רוויזיות, אדוני.

יעקב מרגי: אז אנחנו מצביעים על?

איתי עצמון: על כל אחת מהבקשות לדיון מחדש.

איתי עצמון: לפי תקנון הכנסת, יש להצביע קודם כול על עצם הפתיחה של הנושא לדיון.

איתי עצמון: אם הבקשה בעצם תאושר, אז נדון לגופה.

יעקב מרגי: ברור.

יעקב מרגי: אז אנחנו מצביעים שלוש פעמים על הפתיחה?

איתי עצמון: כן.

איתי עצמון: קודם כול, ההצבעה הראשונה היא בעצם על ההסתייגות הראשונה של הרשימה המשותפת ומרצ, שהציעו:

איתי עצמון: במקום ירידה של 70% במחזור הכנסות – 80%, ולחלופין – 90%.

יעקב מרגי: אז אני מביא זאת להצבעה.

יעקב מרגי: מי בעד הבקשה לרוויזיה?

לאה ורון: ארבעה.

יעקב מרגי: מי נגד?

לאה ורון: שישה נגד.

לאה ורון: הבקשה לרוויזיה לא התקבלה.

לאה ורון: לא נתקבלה.

יעקב מרגי: הבקשה לרוויזיה לא התקבלה.

איתי עצמון: הבקשה השנייה היא לגבי ההסתייגות של הרשימה המשותפת ומרצ לגבי התאריך להשבת התמורה.

איתי עצמון: במקום "1 באוקטובר" יבוא "1 בספטמבר", ולחלופין "15 בספטמבר".

איתי עצמון: ההצבעה עכשיו היא על עצם הבקשה לדיון מחדש.

יעקב מרגי: מי בעד הבקשה לדיון חוזר של מרצ והרשימה המשותפת?

יעקב מרגי: מי בעד?

יעקב מרגי: אני לא רואה.

לאה ורון: מי בעד הבקשה?

לאה ורון: ארבעה.

יעקב מרגי: מי נגד?

לאה ורון: שבעה.

לאה ורון: לא נתקבלה.

יעקב מרגי: הבקשה לא התקבלה.

לאה ורון: אדוני, גם בהצבעה הקודמת, במקום חברת הכנסת גולן מצביע חבר הכנסת דיין.

לאה ורון: חברת הכנסת פרידמן מצביעה במקום חברת הכנסת וזאן.

לאה ורון: חבר ברוכי – במקום פינדרוס.

לאה ורון: חבר הכנסת סעדי – במקום שחאדה.

יעקב מרגי: הבקשה השלישית.

איתי עצמון: הבקשה השלישית היא בעצם על סעיף 1 להצעת החוק, כפי שהקראתי בחלופה השנייה.

יעקב מרגי: מי בעד הבקשה השלישית?

יעקב מרגי: מי נגד הבקשה השלישית?

לאה ורון: שבעה.

יעקב מרגי: ועוזי היה במקום שרן השכל.

אוסנת הילה מארק: עוזי במקום שרן.

אוסנת הילה מארק: לא אושרה.

יעקב מרגי: הבקשה השלישית לא אושרה.

איתי עצמון: לפי כך, הצעת החוק אושרה לקריאה שנייה ושלישית.

יעקב מרגי: אי לכך, הצעת החוק אושרה לקריאה שנייה ושלישית ותעלה במליאה.

איתי עצמון: בנוסח כפי שהקראתי בחלופה השנייה.

יעקב מרגי: תודה רבה לכם.

יעקב מרגי: הישיבה נעולה.